Pogled iz Njujorka: Amerika tokom i svet nakon pandemije - Američki izbori\nU četvrtu nedelju izolacije ulazim pisanjem ovog članka – od kada sam pre 21 dan počeo da radim od kuće, a devojka se pretposlednjim letom vratila za Beograd, izlazim iz stana u proseku jednom nedeljno, po sveže namirnice. Dodatni izazov ove situacije je potpuna izolovanost ne samo od spoljašnjeg sveta, već i od bilo koga meni znanog. Kako živim sam, već tri, a sigurno još šest do osam nedelja neću imati direktan kontakt ni sa jednom poznatom osobom. Ovakva ,,nova realnost“, kao sintagma koja sve češće dospeva u medije, statuse, razgovore, nije odraz straha ili paranoje. Opreznost, dostupnost informacija usled posla kojim se bavim, kao i činjenica da sam potpuno sam na drugom kontinentu, pa još u epicentru zaraze, direktno uzrokuju ovakav način života – makar privremeno.\nNo, da usmerimo pažnju na neke vedrije okolnosti ove svetske boljke. Istina je da svakodnevica poprima još veće oblike rutine, što, makar za mene, nije ni nužno loše, a ni novost. Ta rutina, dalje, ne sprečava, pa i još više omogućava, ostvarivanje nekoliko važnih ličnih ciljeva: na poslovnom planu, koji – kao sreća u nesreći – u geopolitičkom savetovanju (tj. konsaltingu) sada cveta; na društvenom, obnavljajući i produbljujući odnose sa prijateljima u SAD i Evropi, pa i šire; na ličnom, kroz čitanje, treninge, pisanje, itd.\nU poređenju sa mojom (čak i povišenom) predostrožnošću, dobar deo Njujorčana ne deli zabrinutost – ili, nažalost, nema mogućnosti da se prema njoj vlada. Ogroman deo ekonomije jednostavno ne može da priušti rad od kuće, pa prošlonedeljna izjava predsednika Trampa da ,,lek ne sme biti gori od boljke“ odzvanja sa surovom opomenom. Da se razumemo, iako data u kontekstu ishitrene pa i nonšalantne politike da što pre vrati ekonomiju u normalu, ova naglas izgovorena rečenica sigurno prolazi kroz glavu donosiocima političkih odluka od Kine do Evrope i Južne Amerike.\nNazad na Njujorčane i njihovo ponašanje – više je razloga, osim gorepomenutog ekonomskog, koji i dalje drže stanovnike Velike jabuke na ulicama, u prodavnicama, na trim-stazama i parkovima. Mogli bismo da posvetimo zaseban članak tim uzročnicima u Americi, ali posledice su jasne: produžetak statusa kvo i labavo pridržavanje saveta vlasti i lekara kao međustanica, a zatim nagli porast obolelih i mrtvih, uz medicinski sistem grada pred kolapsom, kao sadašnja situacija, koja, na žalost, preti da se dodatno pogorša.\nU danima kada će Savezna država Njujork sa svojih dvadesetak miliona stanovnika prestići Italiju i Španiju (koje imaju 60 odnosno 46 miliona stanovnika) po broju obolelih, vapaji gradonačelnika i guvernera postaju sve glasniji. Informacije o broju respiratora, potrebnim ležajima na intezivnoj nezi, te angažovanju vojske pa čak i planskoj regrutaciji civilnih lekarskih stručnjaka svih poziva, u debelom su kontrastu između federalnog (SAD) sa jedne, i saveznog (država Njujork) i gradskog (grad Njujork) nivoa vlasi sa druge strane.\nNe želeći da dublje analiziram ko je i zašto u pravu na relaciji Vašington – Olbani/Njujork, želim da, osim trenutne krize, naglasim i produbljivanje (političkih, ekonomskih, uopšte društvenih) razlika među američkom populacijom, koje se ovom pandemijom i globalnom (geo)političkom krizom samo ubrzalo. Nasuprot 11. septembru, kada se američko društvo skupilo i stalo iza ideje odbrane nacionalnih interesa (npr. tada nepopularnom predsedniku Bušu Mlađem poverenje građana dostiglo je neverovatnih 92 odsto, tačno duplo više nego rekord Trampa, dostignut prošlog meseca), te transatlantski odnosi pa i saradnja sa Rusijom doživela uspon, i nasuprot ekonomskoj krizi 2008-09. godine, kada je i održan najuspešniji skup G20, dogovoreno američko preimućstvo u vođenju sveta iz krize (uz sve posledice koje je to vođstvo dovelo) – opet, uz podršku jedne Kine – situacija danas je naličje te dve, do sada verovatno najveće, krize 21. veka. Uprkos razumevanju da će ovaj članak potencijalno postati isuviše mračan, ipak ću spomenuti da kriza uzrokovana pandemijom koronavirusa preti da postane najbitniji geopolitički događaj u poslednjih 75 godina, od završetka Drugog svetskog rata i osnivanja Ujedinjenih nacija.\nIz ove krize Njujorčani, te građani SAD i sam politički vrh ove zemlje izaći će sa mnogo neodgovorenih pitanja i jasnim nesigurnostima: najneizvesniji – ali i nelegitimni izbori, bez obzira na njihov ishod (drugim rečima, i jedna i druga strana imaće pregršt materijala da optuži suparnike za opstrukciju izbornog procesa, te i njegov rezultat); cele vertikale ekonomije u krizi (nekoliko primera: turizam i druge uslužne delatnosti, putnički transport bilo koje vrste, štampane novine i drugi neneophodni preprodajni proizvodi, itd.); rekordna nezaposlenost; Kina kao nova meka sila (uz već obezbeđeno, ako ništa, makar, deljenje prvog mesta u ekonomskoj moći) i moguć novi Hladni rat; budućnost tehnologije pete generacije; odnos sa saveznicima, pre svega sa Evropskom unijom.\nOdgovori i razvoj geopolitike u gorenavedenim oblastima neće direktno (a, čak, ni indirektno) poremetiti milione Amerikanaca. Ipak, geopolitička realnost u kojoj ćemo živeti nakon koronavirusa mora zavredeti pažnju intelektualaca, političkih entuzijasta, donosioca odluka širom sveta, te na kraju svih nas, koji ostankom kod kuće u samoizolaciji mesecima ili neobaveznom druženju sa desetak prijatelja po sunčanom prolećnom danu u centru grada, takođe doprinosimo tektonskim promenama koje će definisati ustrojstvo društva i sveta u kojem živimo.\nStrahinja Matejić *\n* Strahinja Matejić je od 2019. godine zaposlen u kabinetu dr Iana Bremera, osnivača i predsednika Evroazijske grupe (Eurasia Group), vodeće svetske firme u oblasti geopolitičkog savetovanja, sa sedištem u Njujorku. Osnovne studije iz političkih nauka i nemačkog jezika je završio na Grinel koledžu, a master studije na Školi spoljnih poslova Džordžtaun univerziteta u Vašingtonu.\nO Ruzveltu i promenama u američkoj politici (1933–1945): iz izveštaja srpskih...\nTramp, demokrate i Međunarodni krivični sud: šta sigurno neće biti na...


Moskva traži od Londona da objasni uplitanje dece u „slučaj Skripalj“ - 17.04.2019, Sputnik Srbija\nAmbasada Rusije u Londonu uputila je zahtev Ministarstvu inostranih poslova Velike Britanije da potvrdi ili negira saopštenja medija da je britanska Vlada... 17.04.2019, Sputnik Srbija\nevropa, rusija, vesti, svet, velika britanija, sergej i julija skripalj, cia, ambasada rusije u londonu\n18:06 17.04.2019 (Osveženo: 18:09 17.04.2019)\n17 April 2019, 10:01\n„Kao i svi drugi, prvi put smo saznali da postoje takve fotografije iz teksta ’Njujork tajmsa‘. Informacije o navodno otrovanoj deci i uginulim patkama izazivaju čuđenje. Britanske vlasti i mediji su prenosili da su nakon incidenta pojedini građani, među kojima su i deca, radi predostrožnosti pregledani. Međuti, ni kod koga od njih nisu otkrivene posledice trovanja. Nijednom nije spomenuto da su uginule patke ili druge životinje, ukoliko se ne računaju domaće životinje Sergeja Skripalja koje su iz nekog razloga usmrtili u laboratoriji u Porton Daunu“, naveo je predstavnik Ambasade Rusije.\nOn je naveo da bi, da su u incidentu zaista povređena deca i to u takvoj meri da su njihove fotografije uspele da promene odnos predsednika SAD prema događaju, to odavno bilo poznato širokoj javnosti kao dodatni „dokaz“ o opasnosti koju predstavljaju „nerazumna dejstva ruskih specijalnih službi“.\n„Pošto takvih svedočanstava sve do sada nije bilo, smatramo da to nije istina. Ako se može verovati ’Njujork tajmsu‘, dolazimo do zaključka: američke specijalne službe (nije isključeno — na osnovu izveštaja britanskih kolega) organizovale su nakon Solsberija novu spiralu zajedničke zapadne antiruske kampanje, dostavivši svom šefu države očigledne falsifikate. Isto to je, uostalom, uočeno u čitavom nizu epizoda u kojima je ’upotrebljeno hemijsko oružje‘ u Siriji, a ranije i ’pronađeno oružje za masovno uništenje u Iraku‘“, izjavio je ruski diplomata.\nU Solsberiju su 4. marta prošle godine, prema navodima britanskih vlasti, otrovani bivši oficir Državne obaveštajne uprave (GRU) Rusije Sergej Skripalj i njegova kćerka Julija. London smatra da je u trovanje hemijskom supstancom A-234 umešana ruska država, što Moskva kategorički negira. Ministar inostranih poslova Rusije Sergej Lavrov je izjavio da se „slučaj Skripalj“ raspada pred očima zbog odsustva bilo kakvih dokaza o umešanosti Rusije u taj incident.


Zbog povecanog broja glodara deratizacija u delovima BG\nTanjug 1. juna 2022. 08:48\nBEOGRAD – Zbog povecanog broja glodara, miševa i pacova u centralnim i obodnim delovima grada, radnici Sektora za ekologiju JKP „Gradska čistoća“ počeli su deratizaciju, a danas su ekipe na terenima u Surčinu, Rakovici, Novom Beogradu i na Starom gradu.\nOna je navela da je količina aktivne supstance koja se nalazi u parafinskoj kocki izuzetno niska, odonsno da odgovara težini pacova, pa bi, kako je navela, bilo veoma teško da se čovek ili pas veći od pacova po težini otruje tim sredstvom.\n„U toj formulaciji postoji supstanca koja izaziva mučninu i povišenu temperaturu, pa i ako dođe do konzumacije potrebno je obratiti se veterinaru na vreme. U proteklom periodu dobijali smo prijave da nesavesni pojedinci samoinicijativno koriste sredstva za deratizaciju, a bilo je i onih koji su se lažno predstavljali kao radnici ‘Čistoće’. Apelujemo da to ne čine”, rekla je Rajković.\nOna je naglasila da im se sugrađani mogu obratiti ako imaju problem sa povećanim brojem glodara na telefon Sektora ekologije “Gradske čistoće” ili putem maila, pa naše ekipe u roku od 48 sati izaći na teren.


13 april 2020\tSrbija\n12 april 2020\tSrbija\nInformacije o Covid-19 12. aprila u Srbiji: Preminulo još šest osoba, 250 novih slučajeva zaraze\nU Srbiji je do 15 časova 12. aprila 2020. godine registrovano ukupno 3.630 potvrđenih slučajeva Covid-19. U poslednja 24 časa preminulo je 6 osoba, tri osobe muškog i tri osobe ženskog pola, prosečne starosti 57,5 godina.\n11 april 2020\tSrbija\nNovinarska udruženja traže od Vlade da omogući novinarima prisustvo na konferencijama za medije\nMedijska i novinarska udruženja zatražila su od Vlade Srbije da omogući novinarima da i dalje prate medijske konferencije Kriznog štaba za borbu protiv epidemije korona virusa.\nPonovo nisu ažurirani podaci o zaraženima u Srbiji na sajtovima države\nKancelarija za IT i eUpravu Vlade Srbije 25. marta je otvorila podatke i statistiku o broju zaraženih virusom korona u Srbiji po gradovima i opštinama.\n10 april 2020\tSrbija\nElektronska pijaca Srbije: Iz opštine Bečej jedan prodavac\nPortal Elektronska pijaca Srbije (ePijaca Srbije, https://pijaca.minpolj.gov.rs/) počela je da radi danas od 12 sati gde, posle registracije, građani mogu da kupe voće, povrće, meso, sir, mleko, jaja, med i druge domaće prehrambene proizvoda, saopštilo je Ministarstvo poljoprivrede.\nVlada Srbije saopštila je danas da će novinari od 11. aprila pitanja na konferencijama za novinare u Palati Srbija koje se održavaju svakoga dana u 15 časova o stanju koronavirusa u Srbiji postavljati i-mejlom.\nInformacije o Covid-19 10. aprila u Srbiji: Preminulo još pet osoba, registrovano ukupno 3.105 zaraženih\nU Republici Srbiji u poslednja 24 časa testirani su uzorci 1.893 osobe od kojih je 238 pozitivno na Covid-19.\n09 april 2020\tSrbija\nMinistar finansija Siniša Mali najavio je da će sutra početi isplata cele martovske penzije, koja će biti uvećana za jednokratnu pomoć u iznosu od 4.000 dinara.\nU Srbiji su u poslednja 24 časa, do danas u 15 sati, testirani uzorci 1.586 osoba na Covid-19, od kojih je 201 laboratorijski nalaz bio pozitivan.


Promocija rada Fonda u Srednjobosanskom kantonu | FPRZOI\nPromocija rada Fonda u Srednjobosanskom kantonu\nNa čelu sa direktorom, gospodinom Ahmetom Baljićem, predstavnici Fonda za profesionalnu rehabilitaciju i zapošljavanje osoba sa invaliditetom, su u petak, 16.10.2015. godine posjetili Srednjobosanski kanton i tim povodom održali javnu prezentaciju na temu „Mogućnosti, perspektive i koristi zapošljavanja osoba sa invaliditetom“.\nPrezentacija je održana sa ciljem predstavljanja potencijala Fonda, kao i Zakonom predviđene mogućnosti i pogodnosti pri zapošljavanju ovih lica, ali i obaveze poslodavaca i drugih subjekata u ovoj oblasti.\nOvom prilikom, održan je i sastanak sa premijerom Vlade SBK, gospodinom Tahirom Lendom, na kome je, između ostalog, raspravljano o problematici osoba sa invaliditetom, a stim u vezi je zatražena pomoć od Premijera u cilju animiranja institucija vlasti u izvršavanju Zakonom propisanih obaveza prema ovoj grupaciji građana, kao i samom Fondu, – pogotovo kada je riječ o uplati posebnog dopinosa, kako bi se u što većoj mjeri mogle izvršavati obaveze prema osobama sa invaliditetom.\nPomenutom događaju su prisustvovali predstavnici institucija vlasti sa područja Srednjobosanskog kantona, predstavnici udruženja osoba sa invaliditetom, poslodavci i druga zainteresovana lica i subjekti iz regije.\nDelegacija Fonda je također obišla privredna društva za zapošljavanje osoba sa invaliditetom, kao i korisnike sredstva Fonda sa područja Srednjobosanskog kantona.\nInače, skup je održan u saradnji sa Uredom premijera Srednjobosanskog kantona i Savezom ratnih vojnih invalida Srednjobosanskog kantona, a u narednom periodu planirana je radna posjeta i ostalim kantonima u FBiH.\nOvo dešavanje su propratili i predstavnici mnogih medija sa područja FBiH.


2022 – Godina borbe protiv sajber napada na zdravstveni sektor | PC Press\nJedno od ozbiljnih pitanja kojem će se (naročito ove godine) posvetiti ozbiljna pažnja, jeste pitanje zdravstvene IT bezbednosti. Beskrupulozne sajber kriminalne grupe se, u nameri da dobiju podatke kojima trguju na nezakonitim tržištima ili ih koriste za ucene, ne libe da ugroze čak ni živote ljudi.\nŠta kažu prikupljeni podaci?\nStudije sprovedene na oko 30 zemalja sveta, u periodu između juna 2020. i septembra 2021. godine, pokazuju veliki porast sajber napada na zdravstvene ustanove i bolnice. U studiji sprovedenoj na CyberPeace institutu, prikazan je materijal koji uključuje 235 sajber napada. Ukradeno je preko 10 miliona zdravstvenih kartona, koji uključuju brojeve zdravstvenog osiguranja, finansijske podatke, rezultate HIV testova i privatne podatke o donatorima.\nNapadači neretko upadaju u IT sisteme, zaključavaju ih i traže plaćanje otkupa da bi ih otključali. Pored svega navedenog, uznemirujuće je što se ovakvim delima životi ljudi direktno ugrožavaju, jer su pacijenti povezani sa tehnologijom. Prikupljena građa pokazuje da je čak 15% napada ransomvera uzrokovalo da hitni pacijenti budu preusmereni na druge ustanove, 20% je izazvalo otkazivanje termina a neke su usluge u prekidu 4 meseca.\nUčestalost napada u pomenutoj studiji procenjuje se na, prosečno, 4 napada nedeljno, što je frapantan podatak. Međutim, ovaj podatak predstavlja samo vrh ledenog brega, jer je ogroman broj potencijalno korisnih podataka javno nedostupan. Primera radi, same ustanove ne prijavljuju napade policiji. Time se gubi mogućnost dobijanja prave statistike na nivou država, kada je učestalost sajber napada na sektor u pitanju. U sferi napada na zdravstvene ustanove šanse da počinioci budu uhvaćeni nisu velike, a na tržištu se zdravstveni podaci dobro plaćaju.\nOpšta preporuka zdravstvenom sektoru jeste da investira u sajber bezbednost i edukuje zaposlene u sferi bezbednosti, premda se od posebnih ustanova ne očekuje da reše problem sajber kriminala. To je pitanje kojim treba da se bave vlade i to u obliku međunarodne saradnje.\n← Ericsson tuži Apple zbog patenta za 5G\nMicrosoft više ne proizvodi Xbox One konzole →


Barsa - Rešenje "hronične" bolesti za 10 dana? - Sportske.net\nBarsa - Rešenje "hronične" bolesti za 10 dana?\nToliko će čekati, posle sledi realizacija drugih planova kada je u pitanju desni bek.\n"Petlići" Barse bolji od Realovih u finalu!Barsa ga se olako odrekla, sada stiže u Real?Izgleda da je Marez prelomio!Izgleda da je Marez prelomio!Arda se vraća u domovinu?\nProblem desnog beka je i dalje prisutan, dok pokušava da ubedi PSŽ da im proda Veratija, Barsa čeka transfer Ektora Beljerina.\nArsenal odoleva, kako pišu katalonski mediji, u narednih 10 dana bi sve trebalo da bude poznato. Igrač želi kući, porodica se već vratila u Kataloniju, ali ga Venger neće pustiti za sumu manju od 50 miliona evra.\nKatalonci očekuju odgovor u roku od 10 dana, u zavisnosti od raspleta, krenuće u potragu za drugim rešenjem. Direktor Fernandez je zajedno sa svojom desnom rukom Urbanom Ortegom gledao nekoliko alternativa tokom sezone.\nTokom nedelje u Barselonu stiže agent Pedro Mendeš, Semedo iz Benfike i Andre Kanselo iz Valensije su njegovi igrači, jeftiniji su od Beljerina, ali pitanje je da li su rešenje.\nPominje se još jedan Portugalac, Soareš iz "Sejntsa", njega želi i Juventus, što će mu samo pojačati cenu.\nNa kraju bi Barselona mogla čak da se odluči za "domaću" robu, mladog reprezentativca Alvaro Odriozolu koji je odigrao sjajnu sezonu u Sosijedadu, no procenjuje se da još nema dovoljno iskustva jer je praktično odigrao samo proleće u Primeri.


Porasla vrednost izvoza iz EU u oktobru - najviše svinjskog mesa - Poljoprivredne vesti | Agroklub.rs\nRada Milišić je komentarisala fotografiju na KLUB-u pre 2 minuta\nPorasla vrednost izvoza iz EU u oktobru - najviše svinjskog mesa\nVrednost izvoza porasla je na 14,7 milijardi evra (povećanje od 12% u odnosu na oktobar 2018.) dok su vrednosti uvoza porasle na 10,7 milijardi (povećanje od 3,6%).\nEU je ponovo zabeležila porast vrednosti mesečnog izvoza i uvoza poljoprivredno - prehrambenih proizvoda u oktobru 2019. Vrednost izvoza porasla je na 14,7 milijardi evra (povećanje od 12% u odnosu na oktobar 2018.) dok su vrednosti uvoza porasle na 10,7 milijardi evra (povećanje od 3,6%).\nTa povećanja doprinela su rekordnom mesečnom suficitu u trgovini poljoprivredno - prehrambenim proizvodima od 4,0 milijarde evra, što je jedan od najvažnijih rezultata mesečnog izveštaja o trgovini za oktobar 2019. koji je objavila Evropska komisija.\nMesečne vrednosti izvoza zabeležile su najveći rast u Kini (porastao je za 655 miliona evra), Turskoj (za 108 miliona evra) i Ruskoj Federaciji (za 96 miliona evra). Sa druge strane, zabeležen je pad izvoza u Hong Kong (pad od 45 miliona evra), Alžir (pad od 43 miliona evra) i Jordan (pad za 35 miliona evra).\nPovećanje je zabeleženo u vrednostima uvoza poljoprivredno - prehrambenih proizvoda u EU iz Ukrajine (za 95 miliona evra), Kanade (za 68 miliona evra) i Argentine (za 58 miliona evra). Međutim, došlo je do smanjenja vrednosti uvoza iz Brazila (pad od 60 miliona evra), SAD (pad od 50 miliona evra) i Južne Afrike (pad od 48 miliona evra).\nIzvoz poljoprivredno prehrambenih proizvoda van EU (u milionima evra), Izvor: Eurostat\nPo kategorijama proizvoda, došlo je do povećanja izvoznih vrednosti svinjskog mesa (povećanje od 375 miliona evra), pšenice (za 171 miliona evra), iznutrica (skok od 85 miliona evra) i mleka u prahu (za 64 miliona evra). Pad je zabeležen u vrednostima izvoza određenih proizvoda, uključujući šećer od repe i trske (smanjenje od 43 miliona evra), nejestive proizvode (pad od 30 miliona evra), maslinovo ulje (pad od 19 miliona evra) i esencijalna ulja (smanjenje za 13 miliona evra).\nMeđu najvišim porastom uvoza imale su uljarice (osim soje) (za 154 miliona evra), tropsko voće (povećanje za 108 miliona evra) i biljna ulja (osim palminog i maslinovog ulja) (za 93 miliona evra). U međuvremenu, vrednosti uvoza smanjile su se za brojne proizvode, poput pogača (pad od 87 miliona evra) i pšenice (pad od 74 miliona evra).\nEU Trgovina Oktobar 2019 Poljoprivredno - prehrambeni proizvodi Uvoz Izvoz


Kanton Sarajevo ostaje bez plina ako Sarajevogas ne izmiri dugove - Klix.ba\nBiH Kanton Sarajevo ostaje bez plina ako Sarajevogas ne izmiri dugove\n11.12.2013. u 18:06\nPremijer Federacije BiH Nermin Nikšić je sa premijerom Kantona Sarajevo Suadom Zeljkovićem, ministrom prostornog uređenja i zaštite okoliša KS Zlatkom Petrovićem, ministrom finansija KS Muhamedom Kozadrom, direktorom BH-Gasa Mirzom Sendijarevićem, direktorom Sarajevogasa Salihom Selmanovićem razgovarao o izmirenju obaveza Sarajevogasa prema BH-Gasu za isporučeni gas.\nNa sastanku je istaknuta nužnost osiguranja stabilnog snabdijevanja tržišta BiH gasom. Nova uprava BH Gasa suočena je sa problemom nagomilanog duga Sarajevogasa prema BH-Gasu uzrokovanog lošim servisiranjem obaveza za isporučeni plin.\nIako je BH-Gas do sada uredno snabdijevao Sarajevogas gasom, zaključno sa krajem novembra dug Sarajevogasa iznosi 49 miliona KM sa tendencijom daljeg rasta obzirom da je sezona grijanja počela.\nVeliki dug Sarajevogasa u dobroj mjeri je narušio likvidnost BH-Gasa te otežao servisiranje obaveza prema dobavljaču, kompaniji Gazprom Export iz Rusije.\nDirektor BH-Gasa Mirza Sendijarević istaknuo je da je uredno snabdijevanje korisnika gasa u BiH prioritet ove kompanije. Naročito građana Kantona Sarajevo koji se uglavnom griju pomoću ovog energenta.\n"Do sada je BH-Gas izbjegavao smanjivanje dotoka gasa kao jedine mogućnosti za smanjenje duga. Međutim, nagomilana potraživanja od Sarajevogasa su ugrozila uredan dotok, jer se ovaj energent kupuje iz Rusije i u slučaju da obaveze prema ruskom dobavljaču ne budu pavovremeno izmirene moglo bi doći do smanjenja ili prestanka isporuka gasa iz Rusije", istaknuo je Sendijarević.\nNa sastanku je naglašeno da i pored niza ranijih urgencija prema Sarajevogasu i Kantonu Sarajevo, nije došlo do smanjenja dugovanja prema BH-Gasu. Također je istaknuto da je BH -as u protekle dvije izuzetno teške sezone grijanja, i pored velikog dugovanja Sarajevogasa, uspio osigurati kontinuirano i sigurno snabdijevanje građana Sarajeva gasom.\nNaglašeno je da je BH-Gas u mogućnosti u tekućoj sezoni grijanja osiguravati neometano snabdijevanje prirodnim gasom, samo pod uslovom da Sarajevogas izmiri dio dugovanja, redovno plaća tekuću potrošnju i osigura bankovnu garanciju koja će garantirati plaćanje tekuće potrošnje.\nPredstavnici Vlade KS i Sarajevogasa nisu prihvatili ponuđene prijedloge BH-Gasa za rješavanje ovoga problema, niti su sami ponudili rješenje za prevazilaženje postojeće složene situacije.\nIz BH Gasa podsjećaju do sada nemaju dugovanja prema Gazprom Exportu, niti mogu kasniti sa plaćanjem potrošenih količina gasa, saopćeno je iz BH-Gasa.


Dodik sprečio Pacolija da dođe u Banjaluku\n08:16, 04.09.2018, Bedžet Pacoli, šef diplomatije samoproglašenog Kosova, otkazao je posetu Banjaluci, nakon što mu je predsednik Republike Srpske Milorad Dodik poručio da nije dobrodošao u Srpsku.\n"Gruevski se pretvarao da ne želi rešenje spora o imenu"\n23:02, 03.09.2018, Bivši makedonski premijer Nikola Gruevski se pretvarao da ne želi rešenje spora o imenu, izjavio je šef grčke diplomatije Nikos Kocijas, reagujući na poverljive diplomatske komunikacije Vikiliksa koje ukazuju na to da je Makedonija bila spremna da još 2008. godine prihvati promenu imena.\n20:07, 03.09.2018, Skoplje je još 2008. pristalo da država promeni ime u Republika Severna Makedonija, pod uslovom da to uključuje priznavanje "makedonskog" jezika i nacionalnosti, navodi se u dokumentu američke ambasade u Skoplju koji je objavio Vikiliks, a prenosi portal Katimerini.\nDodik: Pacoli nije dobrodošao u Banjaluku\n17:14, 03.09.2018, Ministar spoljnih poslova samoproglašenog Kosova Bedžet Pacoli nije dobrodošao u Banjaluku, gde ga je pozvao ministar inostranih poslova BiH Igor Crnadak kako bi se dodvorio zapadnim centrima moći, poručio je predsednik Republike Srpske Milorad Dodik istakavši da to doživljava kao provokaciju.\nMerkelova u subotu u Skoplju\n13:02, 03.09.2018, Nemačka kancelarka Angela Merkel u subotu dolazi u Skoplje gde će se sastati sa makedonskim premijerom Zoranom Zaevim, saopštio je njen portparol.\n08:44, 03.09.2018, Pred Apelacionim većem Suda BiH danas počinje obnovljeno suđenje ratnom komandantu tzv. Armije BiH u Srebrenici Naseru Oriću i njegovom saborcu Sabahudinu Muhiću.\nEksplozija u fabrici municije u Makedoniji, nema povređenih\n07:02, 03.09.2018, U fabrici za proizvodnju municije "Suvenir" u Samokovu, na zapadu Makedonije, došlo je do eksplozije u kojoj niko nije povređen, izjavila je portparolka makedonskog Centra za vanredne situacije Sanja Stamatova.\n20:33, 02.09.2018, Predsednik Republike Srpske Milorad Dodik izjavio je da će, kada je reč o granici između Srbije i BiH, biti onako kako Srbija kaže. Na izjavu Dodika reagovao je predsedavajući Saveta ministara Bosne i Hercegovine Denis Zvizdić koji je istakao da su vremena kada se o interesima BiH odlučivalo u susedstvu nepovratno prošla i da se, kako kaže, sasvim sigurno nikada više neće vratiti.\nLinta:Novo suđenje Oriću potvrda pristrasnosti BiH pravosuđa\n19:33, 02.09.2018, Predsednik Saveza Srba iz regiona Miodrag Linta ne veruje da će ponovno suđenje bivšem komandantu Armije BiH u Srebrenici Naseru Oriću i njegovom ratnom pomoćniku Sabahudinu Muhiću na bilo koji način doprineti pravdi i eventualnoj osudi njihovih zločina, jer je, napominje orić već jednom oslobođen.\nDelovi Hrvatske pogođeni obilnom kišom i gradom\n17:58, 02.09.2018, Delovi Hrvatske pogođeni su snažnim nevremenom praćenim kišom, gradom i snažnim vetrom.\n08:44, 02.09.2018, Predsednik Republike Srpske (RS) Milorad Dodik izjavio je da postoji ozbiljan plan da se u BiH zadrži dobar broj migranata i naveo da su nakon odbijanja RS da otvori tri sabirna centra za njih, migranti smešteni u srpska sela u FBiH, a da će on kao član Predsedništva BiH tražiti njihovu deportaciju.\nCrnogorski MUP:Premijer bezbedan\n21:52, 01.09.2018, Povodom pretnji crnogorskom premijeru Dušku Markoviću na društvenim mrežama oglasio se MUP koji je saopštio da su njihove službe preduzele odgovarajuće aktivnosti na utvrđivanju identiteta osobe koja je uputila pretnju i njenom procesuiranju.\nDodik: Oni su tamo pobili Srbe, sramni pokušaji Hrvatske\n21:12, 01.09.2018, Sramni pokušaji u Hrvatskoj, da koncentracioni logor Jasenovac - najstrašnije mesto stradanja srpskog naroda, "pretvore" u radni logor, govore koliko ih to boli .To je ocenio predsednik Republike Srpske Milorad Dodik.\nCrnogorski premijer dobio pretnje smrću\n20:26, 01.09.2018, Premijer Crne Gore Duško Marković dobio je pretnje smrću na vladinom Fejsbuk nalogu, prenosi RTCG.\nSrbiji izručen Crnogorac osumnjičen za ubistvo u Beogradu\n18:51, 01.09.2018, Beograđanin Nikola Bulatović (44), koji je u roditeljskoj kući u Kolašinu po poternici NCB Interpola Beograd, uhapšen 27. marta ove godine, izručen iz Crne Gore pravosudnim organima Srbije.\n18:11, 01.09.2018, Makedonski premijer Zoran Zaev izrazio je danas očekivanje da će na referendumu 30. septembra, građani Makedonije "doneti pravu odluku".\n17:43, 01.09.2018, Predsednik Republike Srpske Milorad Dodik ocenio je da "sramni pokušaji u Hrvatskoj", da koncentracioni logor Jasenovac - najstrašnije mesto stradanja srpskog naroda, "pretvore" u radni logor, govore koliko ih to boli.\nGreška što političari iz Sarajeva ne razgovaraju o granici\n17:21, 01.09.2018, Najveća greška je što političari iz Sarajeva nisu pristali da se razgovara o utvrđivanju granične linije između Bosne i Hercegovine i Srbije, ocenio je srpski član Predsedništva Bosne i Hercegovine Mladen Ivanić.\nPlenković odbacio kritike o nasilnom zaustavljanju migranata\n16:26, 01.09.2018, Premijer Hrvatske Andrej Plenković odbacio je danas kritike da hrvatska policija nasilno zaustavlja migrante na granici i rekao da Hrvatska ima važnu ulogu u zaštiti spoljne granice EU i u sprečavanju nove migrantske krize.\n"Kako bi Makedonija mogla da uvuče NATO u rat"\n13:31, 01.09.2018, Američki Nešenel interest ukazuje, u tekstu objavljenom sa svom sajtu, da postoji rizik od konflikta u koji bi NATO mogla da uvuče Makedonija.\n22:25, 31.08.2018, Urednici bosanskohercegovačkog portala "Kapital" i "BN televizije", Siniša Vukelić i Suzana Rađen-Todorić, i novinarka agencije "Fena" Dušica Stanojević odbili su poziv za učešće u emisiji "Intervju sa predsednikom Republike Srpske Miloradom Dodikom" na Radio-televiziji Republike Srpske, dok se ne ispune osnovni uslovi za nesmetan i slobodan rad medija i novinara.\nMK: Sednica po žalbi Gruevskog nastavlja se 5. septembra\n22:05, 31.08.2018, Javna sednica Apelacionog veća, na kojoj je raspravljano o žalbi na prvostepenu zatvorsku presudu bivšem makedonskom premijeru i nekadašnje lideru VMRO-DPMNE Nikoli Gruevskom, završena je večeras i biće nastavljena 5. septembra.\nPrvi slučajevi svinjskog gripa u Bugarskoj\n21:31, 31.08.2018, Bugarske vlasti saopštile su da su se u toj zemlji pojavili slučajevi svinjskog gripa i da je sedam svinja na farmi u blizini granice sa Rumunijom zaraženo tom bolešću.\n13:31, 31.08.2018, Šef diplomatije Makedonije Nikola Dimitrov kaže da je jedina održiva vizija stabilnog Balkana ona u kojoj je Balkan deo EU.\n11:53, 31.08.2018, Beograđanka Sara Vidak (20) negirala je danas sve optužbe koje joj se stavljaju na teret da je verbalno i fizički napala sudiju Prekršajnog suda u Kotoru Jelenu Stanišić, 14. avgusta.


U Kantonu Sarajevo zaraženi koronavirusom sada mogu s ljekarima komunicirati putem Viber aplikacije - IlijašNet\nPočetna/BiH/U Kantonu Sarajevo zaraženi koronavirusom sada mogu s ljekarima komunicirati putem Viber aplikacije\nBiHObavještenja i Oglasi\nU Kantonu Sarajevo zaraženi koronavirusom sada mogu s ljekarima komunicirati putem Viber aplikacije\nRedakcija20. nov 2020. @23:15\nNovu aplikaciju namijenjenu kontaktu između zaraženih koronavirusom i ljekara razvio je Zavod zdravstvenog osiguranja Kantona Sarajevo. Od danas ona se može pronaći na službenoj stranici Vlade Kantona Sarajevo.\nOva aplikacija će omogućiti svim pacijentima koji imaju sumnju na Covid-19 ili su pozitivni, da putem web stranice popune osnovne anketne upitnike, te dalju komunikaciju sa zdravstvenim radnicima nastave online putem Vibera i telefona.\nPristup aplikaciji je omogućen putem linka: https://onlinecovid19.ezoblak.ba/?utm_source=Klix.ba&utm_medium=Clanak, a čitav proces se odvija u četiri koraka:\n– Registracija pacijenta putem web stranice,\n– Popunjavanje online obrazaca,\n– Potvrda Viber registracije od strane pacijenta i\n– Pristup podacima od strane zdravstvenog radnika, preuzimanje slučaja i nastavak komunikacije sa pacijentom.\n“Pandemija izazvana koronavirusom COVID-19 je pred sve oblasti poslovanja stavila velike izazove. Posebno je izazovima izložen zdravstveni sektor, kako zbog potrebe da u specifičnim uslovima građanima i građankama omogući koliko-toliko prihvatljive uslove za pružanje zdravstvene zaštite, tako i usljed potrebe da ih izlaže što manje riziku u pružanju povratnih informacija o njihovom zdravlju i potrebnim liječničko-terapijskim tretmanima”, saopćavaju je iz Zavoda.\nNaglašavaju da od samog početka pandemije Zavod u saradnji sa implementatorom informacionog sistema, a zahvaljujući stalnom razvoju informacionog sistema, ulaže maksimalne napore na olakšanju pružanja zdravstvene usluge, što je svakako i u funkciji rasterećenja zdravstvenog sistema.\n“Kanton Sarajevo je, zahvaljujući aplikaciji koju je u saradnji i po uputama Zavoda, izradio implementator, prvi u regionu i još uvijek jedini uveo mogućnost dostavljanja rezultata PCR testova putem Vibera, što je svakako u funkciji zaštite života i zdravlja građana, zato što omogućava brzu i blagovremenu informaciju, ali i smanjuje pritisak na zdravstveni sistem, jer pacijent po svoj nalaz PCR testa nije prinuđen ići kod ljekara. Zahvaljujući novoj aplikaciji pacijent će lakše i jednostavnije doći do kontakta sa zdravstvenim radnicima, pogotovo kada se radi o administrativnom popunjavanju anketnih upitnika osoba u izolaciji i sličnim procedurama”, navode iz Zavoda.\nNakon što pacijent potvrdi svoju identifikaciju i registraciju, svi podaci koji se unose kroz online komunikaciju i definisane upitnike su u potpunosti integrisani i uvezani sa elektronskim kartonom pacijenta, zbog čega je omogućena distribucija i razmjena podataka između samih zdravstvenih ustanova u realnom vremenu.\n“Očekujemo da će nova aplikacija u velikoj mjeri olakšati i rad zdravstvenim radnicima, koji će moći na sistematizovan način i sa adekvatnim pregledom podataka, odgovoriti na sve upite pacijenata.\nOva aktivnost predstavlja jedan od koraka ka ultimativnoj informatizaciji zdravstvenog sistema u Kantonu Sarajevo, jer je sada svima jasno da bi bez provedene informatizacije zdravstva, zdravstveni sistem bio još u puno većim problemima, posebno zbog ograničenih informacija o zdravstvenoj istoriji pacijenta.\nDodaju da Zavod zdravstvenog osiguranja KS daje veliki značaj procesu informatizacije zdravstva Kantona Sarajevo čiji je imenovani nosilac, obzirom da je ultimativna informatizacija jedan od ključnih koraka za unapređenje i reformu zdravstvenog sistema u svim njegovim segmentima.\n“Duboko vjerujemo da se svako ulaganje u informatizaciju, a što je ovaj period pandemije i pokazao, višestruko vraća zdravstvenom sistemu Kantona Sarajevo. Sa namjerom da olakšamo pacijentima pristup zdravstvenoj zaštiti, ali i zdravstvenim radnicima omogućimo kvalitetnije radne uslove, i u narednom periodu ćemo raditi na razvijanju sistema i aplikacija, koje će sistem zdravstva u Kantonu Sarajevo učiniti efikasnijim, kvalitetnijim i funkcionalnijim”, poručuju.\nHor “Preporod” Ilijaš promovirao je spot za numeru “Bošnjak”\n20. okt 2020. @19:18\nKS: Sindikat traži onlajn nastavu dok se škole dezinfikuju\n10. nov 2020. @0:30\n24. nov 2020. @8:17\nSve je više gladnih: Za obrok mole i mladi, zanatlije i inžinjeri\n13. nov 2020. @7:26\nDeset medalja za KK “Rašid Buća” na takmičenju u Tuzli\n29. nov 2020. @10:03\n29. nov 2020. @9:13\nFHMZ objavio prognozu za zimu 2020 – 2021\n28. nov 2020. @21:22\n28. nov 2020. @18:18\nSobraćajna nesreća u Podlugovima\n28. nov 2020. @16:00


2021-10-29 10:17:41 0 komentara Autor: Agroinfo.rs\nVisoke cene stočne hrane dovele su uzgajivače u vrlo nezgodnu poziciju s obzirom na to da cena žive vage ostaje ista ili se neznatno menja.\n– Svinjari i živinari koji su u ovom trenutku najugroženiji visokom cenom koncentrovane hrane, najčešće je ne proizvode sami i to oni koji se bave reproduktivnim stadima – rekla je stručnjakinja novosadske Poljoprivredne stručne službe Aleksandra Jocić, a prenosi AgroTv.\nOna takođe napominje da je najpre potrebno uraditi sve potrebne analize kako bi se došlo do optimalnog obroka koji će dovesti i do potrebnih ušteda.\nJocić kaže da se u govedarstvu već decenijama stoka ne drži u adekvatnim uslovima, ali da se trendovi menjaju i da se ljudi okreću tovnom govedarstvu koje je profitabilno. Najbolje bi bilo da oni koji se bave ovom granom stočarstva imaju svoju proizvodnju hrane i da zaokruže ceo proces do finalnog proizvoda (mleka).\nJoš dodaje da ima dosta grešaka u proizvodnji, pripremi i plasiranju hrane, jer tamo gde su izdaci najveći, a to je stočna hrana, Jocić smatra da se najviše može i uštedeti.\nТагови: govedarstvo,stočarstvo,ishrana stoke,živinarstvo,korisni saveti,uštede u stočarstvu,planiranje obroka,


Povećana putarina na autoputu Gradiška - Banjaluka - Prnjavorski informativni portal\nPovećana putarina na autoputu Gradiška – Banjaluka\nVlada Republike Srpske na današnjoj 62. redovnoj sjednici, donijela je odluku o poskupljenju putarina na dionici autoputa Gradiška – Banjaluka.\nPrema usvojenoj Uredbi o izmjeni Uredbe o visini putarine povećava se cijena putarine, za sve kategorije vozila, za iznos poreza na dodatnu vrijednost. Cijena putarine za putnička vozila iznosiće 2,5 KM, za putnička vozila sa prikolicom pet KM, za autobuse i kamione sedam KM i za autobuse i kamione sa prikolicom 12 KM. Poskupljenje je tražilo preduzeće “Autoputevi Republike Srpske”, jer je uvršteno u PDV sistem.\nIz Vlade RS je saopšteno da ova institucija nije saglasna sa predloženim prednacrtom zakona o izmjeni i dopuni Zakona o javnom radiotelevizijskom servisu BiH, jer je član 1. u suprotnosti sa Ustavom BiH i narušava princip nediskriminacije.\n“Vlada RS ne prihvata Prednacrt zakona o izmjeni i dopuni Zakona o javnom radio-televizijskom servisu BiH jer bi njegovo usvajanje urušilo uspostavljeni Javni radio-televizijski sistem BiH i ugrozilo rad i funkcionisanje Radio-televizije RS kao javnog servisa RS”, stoji u saopštenju.\nZbog toga je Vlada tražila od Savjeta ministara BiH da u proceduru uputi izmjene i dopune Zakona o javnom radio-televizijskom sistemu BiH u dijelu koji se odnosi na način naplate RTV takse i raspodjele prikupljenih prihoda.\nVlada RS usvojila je Republički akcioni plan realizacije preporuka Evropske komisije iz Izvještaja o BiH za 2015. godinu za period januar – avgust 2016. godine.\n“Zadužuju se nadležni republički organi uprave da u cilju efikasnog ispunjavanja zahtjeva iz procesa evropskih integracija postupaju u skladu sa Akcionim planom iz tačke 2. ovog zaključka, te da o njegovoj ralizaciji blagovremeno obavještavaju Ministarstvo za ekonomske odnose i regionalnu saradnju”, saopšteno je iz Vlade RS.


"SVAKA ŽENA IMA AMBICIJU DA PROMENI ČOVEKA, ALI TO JE NEMOGUĆE": Haris Džinović ima jasne stavove po pitanju ljubavi! | Komentari\nHaris ističe da nije imao problema sa Melinom na početku njihove veze s obzirom da je već imao ustaljene rituale i navike.... Detaljnije»\nDa niste malo preterali sa ovim dekicom na pragu osme decenije ?\nPotpuno ste u pravu. Ne razumem ovu nesrecnicu sto se udala za dedu (uz to retko antipaticnog lika), i jos misli da je izvukla premiju.\nI ne razumem zasto su svi ovakvi iz Sarajeva morali da se dovuku bas u Beograd.\nTrideset godina je on stariji, eeej, trideset a što se tiče dolaska u Beograd, pa nije imao izbora jer u Sarajevu i dalje važi da svi oni koji su pred početak rata 1992 otišli za Beograd, da za njih nema mesta u Sarajevu, dakle, on, Zdravko Čolić, Goran Bregović ...\nPoenta je u tome da je deda bankrotirao, pa ne moze da zavrsi kucu u kojoj bi se ona baskarila.\novaj invalid sa plasticnim kukovima nikada se nebi ozenio da je ostao u Bosni nasao je sponzorusu kojoj godine i izgled nije vazan,vazno je da ima malo love i to je to prvo plati pa se klati\nDosadio je narodu.\nForsirao je uvek samo njegove bosance koji su se takmicili.\nTrebali su da ga oteraju jer njegov cilj se video iz aviona.


SAD subvencioniše poljoprivrednike pogođene trgovinskim ratom - Svet - Dnevni list Danas\nPočetna » Svet » SAD subvencioniše poljoprivrednike pogođene trgovinskim ratom\nAdministracija američkog predsednika Donalda Trampa objavila je danas da izdvaja novu hitnu pomoć od 16 milijardi dolara za poljoprivrednike teško pogođene kontra merama Kine i Evropske unije na carine koje su uvele SAD.\n0Piše: Beta-AFP 23. maja 2019. 20.58 Izmenjeno: 25. maja 2019. 04.02\nSlužba američkog ministra poljoprivrede (USDA) Sonija Perđua objasnila je da taj iznos odgovara procenama gubitaka izazvanim „neopravdanim uzvratnim merama na američke poljoprivredne proizvode“.\nU julu 2018. godine Ministarstvo je već izdvojilo pomoć od 12 milijardi dolara za istu svrhu.\nSredstva od 16 milijardi dolara doneće hitnu pomoć dok će predsednik Tramp raditi na tome da ukloni prepreke za pristup tržištima koja dugo postoje i da postigne bilateralne sporazume, navelo je Ministarstvo u saopštenju.\nKako se navodi, predsednik Tramp oseća veliku privrženost prema američkim poljoprivrednicima i zna da oni snose najveći teret trgovinskih sukoba.\n„Kina ne poštuje pravila već dugo i SAD neće više tolerisati tu nelojalnu trgovinsku praksu, odnosno vantarifne trgovinske prepreke i krađu intelektualne svojine“, rekao je ministar Perdju u saopštenju.\nOn je dodao da sa ovom pomoći Trampova administracija želi da se zahvali na entuzijazmu i patriotizmu poljoprivrednika.\nKineske protivmere i carinske prepreke pogodile su brojne američke proizvode, navelo je Ministarstvo nabrajajući soju, kukuruz, brašno, pamuk, rižu, mleko i svinjetinu, kao i brojno voće, orahe i drugo.\nKao primer nastale štete može se uzeti podatak o izvozu soje u Kinu koji je prošle godine iznosio 3,1 milijardu dolara u odnosu na 12,3 milijarde prethodne, 2017. godine.\nAmerika, Kina, Subvencije, trgovinski rat\nAmeričke kompanije oštećene trgovinskim ratom SAD i Kine\nKina obećala mere odmazde ako Tramp uvede nove carinske namete


Apartman Moka - Pink apartmani Beograd\nPink Apartmani Beograd - Apartman Moka\nApartman Moka je smešten u modernoj zgradi iz 2008. godine, koja je opremljena liftom i centralnim grejanjem. Pored francuskog ležaja, u apartmanu se nalazi i ugaona garnitura, što omogućava boravak do četiri osobe. Sam apartman još poseduje i WiFi internet, TV, klima uredjaj, kupatilo, kompletno opremljenu kuhinju. U neposrednoj blizini apartmana se nalazi klinički centar Srbije, ambasade i Hram Svetog Save. Zgrada ima prilaz koji je prilagođen osobama sa invaliditetom. Za sve koji dolaze automobilom do nas, obezbeđen je i parking koji se rezerviše na upit.


Predstavnici opština: Razvoj Sandžaka usporava nedostatak stručnih kadrova\nNaslovnica NAJNOVIJE Politika Predstavnici opština: Razvoj Sandžaka usporava nedostatak stručnih kadrova\nSjenica – Predstavnici lokalnih samouprava, partija, nevladinih organizacija i medija ocijenili su danas na sjednici Regionalnog Foruma u Sjenici da za strateški razvoj Sandžaka u cjelini nedostaju sredstva i stručni kadrovi za realizaciju razvojnih projekata.\nRegionalni Forum, neformalna grupa pojedinaca koje organizuje američka nevladina organizacija Savet za inkluzivno upravljanje, analizirao je iskustva drugih regiona Srbije u sa ciljem da utvrdi preporuke lokalnim samoupravama za primjenu strategija razvoja.\nPredstavnik Savjeta za inkluzivno upravljanje Igor Novaković rekao je Sto plus radiju da su zato predstavnicima lokalnih samuprava predstavljeni novi instrumenti za pretpristupnu pomoć Evropske Unije –Fond “IPA 2” kojim su utvrđena sredstva za finansijku pomoć zemljama kandidatima za članstvo u Uniji.\n“Opšti zaključak je da lokalnim samopravama sandžačkih gradova nedostaju finansijka sredstava kako bi finansirali njihov razvoj, a predstavnici opština naglašavaju da razvoj Sandžaka usporava i nedostatak stručnih kadrova koji bi inicirali određene promjene”, rekao je Novaković.\nRegionalni forum se već nekoliko godina bavi sandžačkim problemima. Posljednja incijativa ove grupe rezultirala je potpisivanjem sporazuma između učesnika oktobarskih izbora za Bošnjačko nacionalno vijeće o fer kampanji i poštovanju rezultata izbora.


“Tajm”: Novak trenutno 13. na listi, Obama i Lejdi Gaga iza Đokovića Banjaluka.com\n“Tajm”: Novak trenutno 13. na listi, Obama i Lejdi Gaga iza Đokovića\nNajbolji svjetski teniser Novak Đoković trenutno zauzima 13. mjesto na listi kandidata magazina Tajm za 100 najuticajnijih ličnosti svijeta u 2012. godini.\nTrenutno prvo mjesto na listi zauzima hakerska grupa Anonimus sa 261.196 glasova, ispred indijskog političara Narendra Modija (230.829) i menadžera poznatog internet portala “Reddit” Erika Martina (136.619).\nOd sportista ispred Đokovića su samo košarkaš Njujork Niksa Džeremi Lin, na šestom mjestu sa 82.143 glasa i najbolji fudbaler Barselone Lionel Mesi (70.973).\nInteresantno je da se prema dosadašnjim rezultatima glasanja, iza srpskog tenisera, pored ostalih, nalaze pjevačica Lejdi Gaga, predsjednik SAD Barak Obama i glumac Džordž Kluni.\nPosjetioci sajta Tajm magazina mogu da glasaju do večeras, a konačna lista kandidata biće objavljena 17. aprila.\n“Đoković je istorijsku, 2011. godinu završio na prvom mjestu na ATP listi sa zaradom od 12,6 miliona dolara od nagrada na turnirima. Osvojio je tri Grend slema i dobio svih šest finala protiv Rafaela Nadala. Nakon ovogodišnjeg fantastičnog finala turnira u Australiji, najveća današnja zvijezda tenisa je na četvrtini puta da, poslije Roda Lejvera, postane prvi igrač koji je postao vlasnik sve četiri Grend slem titule u jednom trenutku”, navodi se u obrazloženju Tajma.


– Čestitam Novosadskom sajmu što je posle nepune dve godine uspeo da organizuje jedan od najuglednijih sajmova u Evropi, a ova priredba je dokaz da život mora da se nastavi dalje i da moramo naučiti da živimo s virusom kovid-19 i da uložimo dodatne napore da vakcinacija bude uspešnija kako bi se stvorili uslovi za dalji uspešan razvoj ekonomije i poljoprivrede i svih drugih sektora – rekla je ministarka trgovine, turizma i telekomunikacija Tatjana Matić prilikom otvaranja 88. međunarodnog poljoprivrednog sajma, 53. međunarodnog sajma lova i ribolova i Sajma ekologije.\n- Sigurna sam da će ovih nedelju dana Srbija biti centar regiona kad je reč o poljoprivrednoj i prehrambenoj industriji koja je od izuzetnog značaja za rast BDP Srbije, s obzirom na to da je na ovoj prestižnoj manifestaciji prisutno više od 800 izlagača iz Srbije i 17 zemalja sveta.\n– To se ne odnosi samo na organizatore već i na sve one koje Sajam okuplja i koji mu se decenijama raduju: poljoprivrednike, vlasnike poljoprivrednih gazdinstava, privrednike, kompanije... sve čije su delatnosti vezane za poljoprivredu, kao i za izlagače iz inostranstva – rekao je Mirović\n– Raspolažemo sa ne malim privrednim resursima i proizvođačkim kapacitetima, imamo i vekovnu tradiciju u poljoprivredi koja je jedna od najvažnijih grana privrede u Vojvodini i Srbiji, što, naravno, određuje odnos Pokrajinske vlade prema agraru. – Od 2016. godine značajno je povećan agrarni budžet, a više je i oblasti poljoprivrede koji se subvencionišu, poput sistema za navodnjavanje, proširenje stočarskih farmi, pogona za preradu voća i povrća, podizanje protivgradnih mreža i plastenika za organsku proizvodnju. Posebno je važna podrška mladima da ostanu u ruralnim sredinama, a za tu demografsku obnovu smo samo ove godine uložili 200 miliona dinara.\n– To potvrđuje naš ponos prema poljoprivredi čija svojevrsna kruna i Međunarodni poljoprivredni sajam, koji na zajedničku radost otvaramo po 88. put, uz 53. međunarodni sajam lova i ribolova i Sajam ekologije – rekao je Mirović.\n– Češka Republika prepoznaje Zapadni Balkan, posebno Srbiju, kao značajnu zemlju u oblasti poljoprivrede i prehrambene industrije – rekao je Kuhta. – Od 2017. godine na ovoj priredbi imamo nacionalni štand jer, baš kao i druge zemlje, prepoznajemo Sajam u Novom Sadu kao idealno mesto za razvijanje postojeće i ostvarenja nove saradnje.\n– Poljoprivredna proizvodnja je jedan od značajnih činilaca u BDP-u Republike Srpske, a Srbija je naš najveći spoljnotrgovinski partner i najveći investitor – rekao je predsednik Vlade Republike Srpske Radovan Višković. –Očekujem da će privrednici iz Srpske iskoristiti Sajam za nova iskustva i nove poslove, ali i da se upoznaju sa znanjima i iskustvima mnogo moćnijih i većih ekonomija.\n– Ovakvi skupovi imaju veliki uticaj na razvoj ekonomije ne samo Novog Sada već i mnogo šire – rekao je zamenik gradonačelnika Novog Sada Milan Đurić. – Grad Novi Sad snažno podržava organizaciju Međunarodnog poljoprivrednog sajma i iz godine u godinu povećava sredstva u budžetu za podršku poljoprivrednicima, a posebno mladima.\n– Otvarajući najveći i najlepše priredbe na Novosadskom sajmu, ne samo da mislimo na zdravlje ljudi i sredine u kojoj živimo već i privrede kojoj na ovaj način udahnjujemo novi život – rekao je generalni direktor Novosadskog sajma Slobodan Cvetković. – U ovim specifičnim okolnostima, zahvaljujući uzajamnom poverenju i podršci, okupili smo izlagače iz 17 zemalja sveta, uspeli smo da sve poznate segmente ovih sajmova organizujemo na tradicionalan način u realnom prostoru sajmišta. Zahvaljujem se svima koji su nam pružili podršku da priredba bude baš ovakva kakva je i želim uspešno poslovanje svim učesnicma.\n–Vidljivo je da, uprkos pandemiji, postoji ogromno interesovanje za Poljoprivredni sajam i jasno je da su poljoprivrednici iz Srbije i iz celog sveta željni ovakvih manifestacija i povratka uobičajenih privrednih i ekonomkskih aktivnosti – rekla je Tatjana Matić nakon obilaska sajamskih štandova. –Poljoprivreda u BDP-u Srbije ima ogroman udeo, i u skladu s tim održavanje Sajma je izuzetno značajan impuls za poljoprivredne i prehrambene proizvođače u našoj zemlji.


Sji Đinping - Blic Online\nLideri Kine i Rusije pozdravili bliske odnose\nPredsednici Rusije i Kine, Vladimir Putin i Sji Đinping pozdravili su danas u Astani bliske odnose dve zemlje tokom sastanka na marginama samita Šangajske organizacije za saradnju, saveza u kojem dominatnu ulogu imaju Moskva i Peking.\nNova titula za kineskog vođu: Si je "jezgro partije"\nVladajuća kineska Komunistička partija označila je danas predsednika Sija Đinpinga "jezgrom partije", što je titula koju ranije nije imao i stavlja ga u poziciju još veće moći uoči ključnog partijskog kongresa sledećeg meseca.\nSAD i Kina, dva najveća svetska emitera štetnih gasova, ratifikovali su danas ključni klimatskih sporazum postignut u Parizu prošle godine.\n"Fajnenšel Tajms": Posle odluke o Bregzitu, Britanija se okreće Kini\nBritanski ministar finansija Džordž Ozborn će uložiti više napora u odnose Velike Britanije sa Kinom i planira da do kraja godine organizuje još jednu trgovinsku posetu toj zemlji, nakon što su britanski glasači na referendumu 23. juna podržali izlazak iz Evropske unije, piše danas "Fajnenšel Tajms".\nZATRPANI Klizište progutalo najmanje 41 radnika hidroelektrane u Kini, više od 400 spasilaca na terenu\nISTRAGA U KINI Zbog internet pisma upućenog predsedniku, policija privodi porodice disidenata\nKineska policija oslobodila je članove porodica dvojice disidenata, koje je privela u okviru istrage o anonimnom pismu na internetu, u kojem se kineski predsednik Sji Đinping poziva da podnese ostavku, prenosi AFP.\nAmerički predsednik Barak Obama i kineski predsednik Sji Djinping obećali su danas da će zajedno raditi na usvajanju sporazuma o zaštiti klime na medjunarodnoj konferenciji u Parizu, uz poruku da je njihovo liderstvo u tome ključno.\nDW: Nova petoletka za kinesku ekonomiju\nKina je jedina ekonomska velesila na svetu u kojoj se privredni ciljevi i dalje utvrđuju petogodišnjim planovima (petljetkama), a novi takav plan Komunistička partija donosi u doba stagnacije kineskog rasta na trodnevnoj sednici koja počinje danas.\nVenecuela dobija od Kine zajam od pet milijardi dolara\nKarakas i Peking potpisali su ugovor o zajmu vrednom pet milijardi dolara koji je namenjen povećanju proizvodnje nafte u Venecueli, kao članici Organizacije zemalja izvoznica nafte (OPEK), izjavio je venecuelanski predsednik Nikolas Maduro.\nMoskva: Rusija i Kina potpisale 32 ugovora\nPredsednik Rusije Vladimir Putin ugostio je kineskog predsednika Sji Đingpinga u Moskvi gde će dvojica državnika razgovarati, ali i sutra zajedno proslaviti 70. godišnjicu završetak Drugog svetskog rata.\nSastanak Putina i Đinpinga 8. maja\nPredsednik Rusije Vladimir Putin razgovaraće sa kineskim kolegom Sjiom Đinpingom 8. maja, saopštio je juče Putinov portparol Jurij Ušakov.\nObama najplaćeniji među svetskim liderima, Sji Đinping na začelju\nNajbolje plaćeni lider među svetskim političarima je trenutno američki predsednik Barak Obama sa godišnjom zaradom od 400.000 dolara, dok kineski šef države Sji Đinping, među 12 rangiranih, ima najmanju godišnju platu - samo 22.000 dolara.\nKineski predsednik u prvoj zvaničnoj poseti Vašingtionu\nKineski predsednik Sji Đinping planira da kasnije ove godine dođe u prvu zvaničnu posetu SAD, javili su danas kineski državni mediji.\nKina povećava uticaj u Latinskoj Americi i na Karibima\nKineski predsednik Sji Đinping izjavio je danas na otvaranju foruma koji je okupio lidere iz 30 zemalja tog regiona u Pekingu, da će povećati saradnju sa zemljama Latinske Amerike i Kariba.\nZATEGNUTI ODNOSI Kina štiti svoje teritorijalne interese\nKineski predsednik Sji Đinping izjavio je da će Kina štititi svoje teritorijalne interese, preneli su danas kineski mediji, u trenutku kada se ta država suočava sa pomorskim sporovima sa nekoliko suseda.\nKineski lideri su odlučili da smanje plate i ograniče izdatke i druge povlastice direktora državnih preduzeća u pokušaju da iskorene korupciju i rasipništvo, pišu juče kineski mediji.\nZbog ovog jela se predsednik Kine gurao u redu u restoranu\nKineski predsednik Sji Đinping izazvao je pravu senzaciju kada je ušao u jedan pekinški restoran, stao u red da kupi svoje omiljeno jelo, a potom izvadio novac i platio piroške sa svinjetinom i lukom, zelenim povrćem i prženom džigericom.\nSji Đinping i zvanično predsednik Kine\nKineski parlament izabrao je danas Sji Đinpinga za predsednika Republike, čime je formalno dovršena tranzicija vlasti i izbor novog kineskog rukovodstva koji su započeti u novembru prošle godine.


Nadala pitali o ponašanju Novaka: Za mene može da bude neprijatno - Povezane vesti - Naslovi.net\nRafael Nadal dotakao se teme ponašanja Novaka Đokovića tokom pandemije koronavirusa i dešavanja na Adrija turu. Upitan je da prokomentariše, kako su opisali novinari "lakomislenom ponašanju Đokovića", Nadal nije želeo da se previše upušta u… »\nŠpanac Rafael Nadal nije želeo da odgovori na pitanje novinara povodom situacije u kojoj se Novak Đoković našao posle Adrija Tura, istakavši da ne želi da osuđuje nikoga. Prvi teniser sveta je prošlog leta organizovao egzibiciono takmičenje… »\nŠPANSKI teniser Rafael Nadal nije želeo da kritikuje Novaka Đokovića zbog organizacije Adrija Tura, u razgovoru za brazilski magazin "Veža". Naime, novinar pomenutog magazina je tražio od Rafe da prokomentariše "bezobzirno" ponašanje Đokovića… »\nRafael Nadal odbio je da kritikuje Novaka Đokovića zbog organizacije Adrija Tura, u razgovoru za brazilski magazin "Veža". Verovatno je i samom Špancu dosadilo što se ista tema “vrti” skoro godinu dana, redovno je izložen pitanjima koja su već… »


Izgradnja poslovno-sportskog centra u Trnovu se odvija bez problema\nIzgradnja poslovno-sportskog centra u Trnovu u okviru kojeg se grade hotel, administrativni i relaks objekat te sportska dvorana za sada se odvija bez problema. U sklopu ovog objekta planirana je gradnja i dvije servisne saobraćajnice. Prema projektu, tlocrtno gledano, ovaj kompleks sastoji se od tri različita pravougaonika međusobno povezana.\nTrenutno, kada je u pitanju administrativni objekat, izvode se radovi na armiranobetonskoj monolitnoj konstrukciji. U objektu relaks centra okončani su radovi na konstrukciji, izvodi se hidroizolacija ravnog krova, te se u skorije vrijeme kreće sa izvođenjem radova na bravarskim radovima zatvaranja objekta.\nKada je riječ o dvorani, završena je montažna konstrukcija, kao i pokrivanje panelima. U unutrašnjosti objekta izvode se radovi na vodovodnim, kanalizacionim instalacijama, kao i krovne oborinske instalacije. Fasada je započeta sa južne strane ugradnjom lima sa prethodnim slojevima termičke i hidroizolacije.\nU okviru infrastrukture u PSC Trnovo izvode se radovi na polaganju primarnog voda oborinske i fekalne kanalizacije sa ugradnjom revizionih okana. U toku je i izvođenje zemljanih radova za izgradnju tribina.\nPrethodno su izvedeni radovi na instalaciji trafostanice Bjelašnica apartmani 9, kao i temeljima balon-hale.\n"Danas Bjelašnica podsjeća na mali grad. Mnogima ova promjena ne prija, mnogi se bune, ali jedno je sigurno, to je da je Bjelašnica sve punija i ljeti i zimi. Cilj nam je da Bjelašnica ima sadržaj za svakoga. Za mlade izlasci, za skijaše planina, za turiste dobar lift za panoramsko razgledanje, za djecu zabavni parkovi, za prave avanturiste adrenalinske planinarske staze, a za ljubitelje prirode ima mnoštvo staza za šetnju, dalje od zgrada i buke. Izgradnjom i obnovom saobraćajnica, izgradnjom kružnih tokova i omogućenjem kružnog protoka saobraćaja, te izgradnjom podzemne garaže i parking prostora sve je dosta organizovanije."\nPoslovno-sportski centar, za koji Općina sama finansira izgradnju, bez kreditnog zaduženja, upotpuniće ponudu Bjelašnice nedostajućim sadržajima. Cilj nam je da Bjelašnica bude pravi turistički centar, ali i da zadrži planinski duh, istakao je Ibro Berilo, načelnik Općine Trnovo. Gradnja je počela 2019, a procijenjena vrijednost projekta je 16,9 miliona KM. U Općini Trnovo uvjereni su da će najbolji domaći, regionalni evropski klubovi dolaziti da treniraju ovdje, te će se i na taj način proširiti turistička ponuda. Poslovno-sportski centar Trnovo ubrzo će biti jedan od glavnih sportsko-rekreacionih centara u ovom dijelu Evrope.


Košarka - „Tamiš“ poražen u Starim Banovcima, posle slabe poslednje deonice\n„Tamiš“ poražen u Starim Banovcima, posle slabe poslednje deonice\nNapisano u kategoriji Košarka, 29 januara, 2017\nKošarkaši „Tamiša“ poraženi su u utakmici 15.kola Košarkaške lige Srbije, na gostovanju ekipi „Dunava“, rezultatom 72:59 (10:15, 20:16, 21:16, 21:12). Pitanje pobednika rešeno je sredinom poslednje deonice, kada se domaća ekipa, serijom 10:0, odlepila na 65:52.\nTa prednost je ekipi „Dunava“ bila više nego dovoljna da utakmicu mirno privedu kraju. U ekipi „Tamiša“ najbolju partiju pružio je Dušan Milošević, koji je ubacio 17 poena (5sk), a dvocifren je bio još samo Dušan Vuletić sa 10 poena.\nU pobedničkoj ekipi najefikasniji je bio Lazar Zorčić sa 16 poena, dok su Jagoš Matijašević i Nikola Sočanac dodali po 11. Nakon ovo kola „Tamiš“ zauzima šestu poziciju na tabeli, sa skorom 9-7, a u narednom kolu ugostiće ekipu „Dinamika“. Ovaj meč je na programu u petak, 3.februara od 18h.


Projekat „Nacionalni stadion“ pada u vodu! Država obnavlja Zvezdin i Partizanov dom – mojKontakt portal – Radio Televizija Kontakt\nStadioni Rajko Mitić i JNA biće uređeni po najstrožim standardima Uefe.\nRavno jedna godina prošla je od dana kada je nekadašnji predsjednik Fudbalskog saveza Srbije Tomislav Karadžić najavljivao veliki projekat po kojem bi reprezentacija Srbije dobila ultramoderni Nacionalni stadion. A prije šest i po mjeseci bile su otkrivene i prve karte – od toga da će novi dom Orlova imati 50.000 mjesta, da će koštati 150.000.000 evra i da će biti građen u Zemunu. A danas je gotovo izvjesno da će se od megalomanskih planova – odustati!\nPrema saznanjima dnevnog lista Novosti, država i Fudbalski savez Srbijje na pragu su donošenja odluke da se projekat „Nacionalni stadion“ ugasi i da se fokus usmeri ka drugim ciljevima, a to je renoviranje stadiona Crvene zvezde i Partizana!\nNaime, domovi beogradskih vječitih rivala dobiće novo ruho, jer će biti renovirani po najstrožim standardima Uefe, a pritom bi se utrošilo znatno manje novca od planiranih 150.000.000 evra za Nacionalni stadion.\nU državnim i organima FSS donjet je zaključak da bi ovakav zaokret u planiranju mogao samo da donese dobro najvećim srpskim klubovima, ali i nacionalnim selekcijama. Jer poznato je da stadioni Rajko Mitić i JNA ne prolaze gotovo ni osnovne standarde Evropske kuće fudbala, a da su razne inspekcije nekim čudom izdavale dozvole ekipama da igraju na pomenutim terenima, pišu Novosti.\nZato bi u pomoć trebalo da uskoča FIFA i UEFA i finansijski pomognu ova dva projekta, naglašava se u tekstu, a rekonstrukcija bi podrazumjevala sređivanje tribina, terena, fasada, svlačionica, svečanih i novinarskih loža i mokrih čvorova. Uz to oba stadiona imaće obiman i moderan video nadzor, elektronske kapije za evidenciju ulaznica i brojanje navijača.\nSada je samo pitanje dana kada će se sa renoviranjem početi…\nBanke za pola godine na kamatama zaradile 106 miliona KM


S. Arabija najavljuje prekid vojnih operacija u Jemenu - Princip | Princip\nS. Arabija najavljuje prekid vojnih operacija u Jemenu\nAdded by Jelena Ilić on 30/03/2022.\nTags: Jemen, Primirje, Rat u Jemenu, Saudijska Arabija, Ujedinjene Nacije, UN\nVojna koalicija predvođena Saudijskom Arabijom a koja ratuje protiv Huti pobunjenika u Jemenu objavila je u utorak da će zaustaviti vojne operacije od srede, nakon poziva Ujedinjenih nacija na primirje tokom muslimanskog svetog mjeseca Ramazana kako bi pomogla u uspostavljanju „povoljne atmosfere“ za mirovne pregovore kojima bi se okončao višegodišnji rat u zemlji.\nPrimirje je najznačajniji korak u mirovnim naporima, da se okonča sedmogodišnji rat i agresija u kojij je ubijeno desetine hiljada stanovnika a milione dovelo na ivici gladi.\n„Komanda združenih snaga koalicije najavljuje obustavu vojnih operacija unutar Jemena počevši od srede u 6 sati ujutru“, javila je saudijska državna novinska agencija SPA, pozivajući se na izjavu portparola koalicije brigadnog generala Turkija al-Malkija.\n„U cilju stvaranja povoljnih uslova potrebnih za uspešne konsultacije i povoljnog ambijenta tokom svetog meseca Ramazana za sklapanje mira i postizanje bezbednosti i stabilnosti u Jemenu, Komanda združenih snaga Koalicije ovim objavljuje prestanak vojnih operacija u Jemenu sreda ujuutru, 30. marta 2022. godine, kao odgovor na zahtev Njegove Ekselencije“, General Turki Al-Malki izjavio je u saopštenju.\nOn je dodao: „Ovo spada u kontekst međunarodnih napora i inicijativa koje zastupaju specijalni izaslanik generalnog sekretara UN za Jemen i Saudijska inicijativa da se postigne sveobuhvatna politička rezolucija za okončanje rata u Jemenu.1\nLider Huta Mohamed al-Bukaiti napisao je na Tviteru da je „prisilna opsada Jemena vojni čin jer se sprovodi silom oružja. Ako se opsada ne ukine, najava koalicije da zaustavlja svoje vojne operacije biće besmislena.\n“To znači da će se naše vojne operacije za razbijanje opsade nastaviti”, dodao je on.\nPredlog UN-a poziva na privremeni prekid vatre tokom Ramazana u zamenu za omogućavanje pristajanja brodova s gorivom u luku Hodeidah koju drže Huti i da manji broj komercijalnih letova saobraća sa aerodroma u Sani, rekli su izvori upoznati s tim.\nU saopštenju prošle nedelje, Huti su inicijativu UN opisali kao pozitivnu.\nAerodrom u Sani je zatvoren od 2015. godine, kada je koalicija intervenisala nakon što su Huti zbacili vladu Abd-Rabua Mansura Hadija 2014. godine a koalicija kontroliše mora i vazdušni prostor Jemena.\nPlan koji je izradio specijalni izaslanik UN-a za Jemen Hans Grundberg takođe podržavaju Sjedinjene Države i druge zapadne sile, rekla su dva izvora.\nGrundbergova portparolka Ismini Pala odbila je da komentariše detalje predloga, rekavši da prekid vatre ima za cilj da narodu Jemena pruži toliko potreban odmor od nasilja. „Izaslanik nastavlja razgovore sa svim stranama i poziva sve da se konstruktivno angažuju kako bi se hitno postiglo primirje“, rekla je ona u saopštenju.\nSaudijska Arabija je u utorak bila domaćin savezničkim frakcijama iz jemenskog rata, ali Huti su rekli da neće prisustvovati pregovorima, osim ako se ne održe u neutralnoj zemlji. Opširnije\nHuti žele da koalicija predvođena Saudijskom Arabijom prvo ukine ograničenja za morske luke i aerodrom u Sani, dok saudijska alijansa želi istovremeni dogovor. Oni u subotu najavili jednostrani potez da obustave prekograničnih napada i kopnene ofanzivne operacije u Jemenu na tri dana.\nObe strane takođe razgovaraju o razmeni zatvorenika u kojoj bi stotine pritvorenika mogle da budu oslobođene, uključujući 16 Saudijaca i brata predsednika Jemena.2\nNajavljena obustava napada na Jemen dolazi nakon nekoliko meseci, u kojima su Huti intenzivirali napade raketama i dronovima na saudijska naftna postrojenja, što je u petak izazvalo veliki požar na rezervoarima za skladištenje goriva i nanelo veliku štetu naftnoj infrastrukturi u zemlji. Koalicija je uzvratila u nedelju vazdušnim napadima na Hodejdu i Sanu, gde je ubijeno osam ljudi, uključujući pet žena i dvoje dece.3\nHuti uzvratili lansiranjem raketa i dronova na ciljeve u S. Arabiji i UAE\nU bombardovanju Jemena ubijeno najmanje 70 civila\nJemen: Stradalo 2000 vojnika za tri nedelje


Bijeg stranih investitora iz BiH\nPoslije višemjesečnog čekanja nevladina organizacija Transparency International je danas dobila od vlade Republike Srpske dokumentaciju o privatizaciji naftne industrije, termoelektrane Gacko i o izgradnji nove zgrade entitetske vlade. Ti poslovi i poslovni projekti bili su predmetom brojnih kritika i sumnji u transparentnost i njihovu legalnost. Dokumentacija će biti analizirana, sumnje i kritike će se pokazati opravdanim ili neopravdanim. Transparency International je, i pored tog pozitivnog koraka vlade Republike Srpske, veoma nezadovoljan trenutnom situacijom u Bosni i Hercegovini, prije svega, stepenom korupcije u ekonomskoj sferi, ističe u interjuu za Glas Amerike predsjedavajući Odbora direktora Transparency Internationala za Bosnu i Hercegovinu Boris Divjak:\n”Mi smo u odnosu na zemlje regiona, globalno gledajući, na vrlo niskim granama. Stanje u Bosni i Hercegovini, i to je još poraznije, se nažalost ne popravlja ni izbliza onako kako smo očekivali. Bosna i Hercegovina ostaje na začelju Evrope... samo je Albanija iza, dok su zemlje koje ozbiljno pretenduju na članstvo u Evropskoj uniji, ili su nedavno postale članice, daleko odmakle.“\nGospodin Divjak naglašava da su nedovoljno transparentne aktivnosti gotovo podjednako prisutne i u Federaciji i u Republici Srpskoj.\n”Permanentno, u Federaciji BiH postoji jedan manjak transparentnosti zbog više nivoa vlasti i nejasne podjele nadležnosti između tih nivoa. To je ključni problem, a i to je osnova i razlog za ustavnu reformu. Postojala je jedna mogućnost za Republiku Srpsku da napravi iskorak, pozitivni pomaci su se zaista počeli dešavati... ali nakon toga se desio niz netransparentnih tendera koji su to povjerenje, veliko povjerenje stranih investitora - na njih prevasodno mislim - jednostavno ugasili. Jeste da je u došlo do nekih ekonomskih pomaka i njih u Republici Srpskoj treba primiti k znjanju, ali to je nedovoljno u odnosu na ono što je moglo da se uradi. Istovremeno, i u Federaciji postoji taj potencijal, ali ne vidimo da federalna vlada vuče onakve poteze koji bi rezultirali povjerenjem investitora.“\nTransparency International je posebno nezadovoljan dešavanjima u procesu privatizacije velikih javnih preduzeća u Bosni i Hercegovini, ističe gospodin Divjak.\n”Ono što vidimo jeste bijeg investitora sa ovog tržišta zbog pomanjkanja transparetnosti javnog sektora. Mislimo da tu može da se uradi dosta, da se napravi jedan iskorak i da se bosanskohercegovačke berze vrate na mape investitora iz ovog dijela svijeta. Ako pratimo indeks vrijednosti dionica rafinerije nafte u Brodu, na primjer, i ako pratimo berzovni indeks Banjalučke berze videćemo da ta dva indeksa imaju identičnu putanju kroz sve dane trgovine, što govori da ključni subjekti, ključni ekonomski giganti paralelno sa sobom vuku kompletnu privredu. I to je ono što ne može da ostane netaknuto. Ako počnemo da se bavimo pitanjem privatizacije jednog takvog gignta, to za sobom neminovno povlači dešavanja u čitavoj privredi.“\nZbog svega toga,Transparency International će nastaviti da ukazuje na postojanje korupcije u BiH kako bi se vratilo povjerenje građana u institucije, očekujući istovremeno korektniju saradnju sa predstavnicima vlasti u oba entieta, zaključuje predsjedavajući Transparency Internationala za Bosnu i Hercegovinu Boris Divjak.


Vojska SAD otvorila borbene operacije za žene\nAmerička vojska je i zvanično danas ukinula zabranu ženama da učestvuju u borbenim operacijama, objavio je odlazeći sekretar za odbranu Leon Paneta.\n"Žene su pokazale veliku hrabrost i veliku požrtvovanost na bojnom polju i van njega. One su uveliko doprinele misiji vojske i dokazale svojus posobnost da služe u sve većem broju misija", rekao je sekretar u saopštenju.\nOva istorijska promena, na predlog Združenog generalštaba ukida pravilo iz 1994. godine kojim se zabranjuje da se ženama daju zadaci u manjim kopnenim borbenim jedinicama.\nPromena se neće dogoditi preko noći. šefovi vojnih službi moraće da donesu planove po kojima će žene moći da se kandiduju za borbene pozicije, rekao je jedan visoki vojni zvaničnik.\nNeke pozicije će možda biti otvorene već ove godine, dok će procena za druge, kao što je učestvovanje u snagama za specijalne operacije, možda trajati duže.\nRazni rodovi vojske imaju rok do januara 2016. godine da izdvoje neke pozicije za koje smatraju da treba da ostanu zatvorene za žene.


Zajednica Opština Crne Gore » Blog Archive » Najava: Obuka „Razvoj kompetencija opštinskih izabranih predstavnika u oblasti vodosnabdijevanja i tretmana otpadnih voda”\nZajednica Opština Crne Gore, u saradnji sa Udruženjem za unapređenje, tretman i odvođenje otpadnih voda Crne Gore, organizuje obuku „Razvoj kompetencija opštinskih izabranih predstavnika u oblasti vodosnabdijevanja i tretmana otpadnih voda“. Obuka će se za predstavnike primorskog regiona i Prijestonice Cetinje održati 7. juna 2019. godine, sa početkom u 9.30 časova, u prostorijama Opštine Tivat. Obuka za jedinice lokalne samouprave centralnog i jednog broja sjevernog regiona će se održati u 14. juna u Podgorici, dok se za opštine sjevernog regiona obuka organizuje 20. juna u Kolašinu.\nCiljna grupa obuke su donosioci odluka u jedinicama lokalne samouprave, odnosno gradonačelnici i predsjednici opština, predsjednici skupština, odbornici, kao i zaposleni u sekretarijatima lokalne samouprave nadležnim za komunalne poslove (vodne usluge). Takođe, obuci će prisustvovati visoki i srednji menadžment vodovodnih društava i drugih relevantnih institucija.\nTrener na obuci je Sanja Živković, sekretarka Odbora za komunalne djelatnosti i zaštitu životne sredine Zajednice opština Crne Gore.\nObuka se organizuje u sklopu projekta “Regionalna mreža za razvoj kapaciteta (RCDN) u oblasti vodosnabdijevanja i tretmana otpadnih voda”, koji ima za cilj povećanje efektivnosti i efikasnosti vodovodnih preduzeća na zapadnom Balkanu, čime će doprinijeti poboljšanju usluga i omogućiti da veći broj građana ostvari pravo na pristup vodi za piće i sanitarnu upotrebu i doprinijeti postizanju EU pravnih standarda koji se odnosi na oblast životne sredine.\nOvdje možete naći više informacija o samom projektu i obuci.\nAndrija Simović, 067 77 33 23, simovic23@gmail.com


Izvor: RTS, 01.Sep.2018, 12:19\nKosovski premijer Ramuš Haradinaj je rekao, posle sastanka sa premijerom Hrvatske Andrejom Plenkovićem u okviru Dubrovnik Foruma, da vlada u Prištini ceni to što ima odlične odnose sa Hrvatskom i zahvalio je na kontinuiranoj podršci "koju je Hrvatska dala i nastavlja da daje Kosovu u međunarodnoj konsolidaciji".\n"Hrvatska tradicionalno podržava >> Pročitaj celu vest na sajtu RTS << Kosovo, čak i kada Kosovo nije po ustavu imalo ravnopravan položaj sa drugim federalnim jedinicama", rekao je Haradinaj, preneo je prištinski portal Kalkso.\nB92: Haradinaj nema vremena za priču; "Ne dirajte granice"\nB92: Haradinaj opet o ratu; Tači: Neki hoće da stvore paniku\nVesti-online.com: Haradinaj: Nemam vremena za dijalog Beograda i Prištine


Sinod SPC: Ahtisari ne može da poklanja deo Srbije\nРубрика: Политика, Религија, Друштво Аутор: Срђан Марјановић 531 пута прочитано Датум: 3.02.2007 Одштампај\nBEOGRAD – Sveti arhijerejski sinod Srpske pravoslavne crkve apelovao je danas na međunarodnu zajednicu da spreči Martija Ahtisarija u naumu da izvrši pravno nasilje nad Srbijom i silom joj otme najdragoceniji deo njene teritorije, Kosovo i Metohiju.\n„Srpska Pravoslavna Crkva nema ništa protiv toga da on (Ahtisari), kome god želi, pokloni ono što je njegovo, ali skreće pažnju na to da ga niko nikada nije ovlastio, niti ga je mogao ovlastiti, da bilo kome poklanja Kosovo i Metohiju”, istaknuto je u saopštenju Sinoda SPC, dostavljenom Tanjugu.\nSinod podseća da su Kosovo i Metohija tokom više od hiljadu godina nastanjeni Srbima, a u svoje vreme, do velikih seoba srpskog naroda, gotovo isključivo Srbima. Svako zna, ako hoće da zna, da je tu bio centar srednjevekovne srpske države i kolevka srpske kulture, a da je tu, u Pećkoj Patrijaršiji, i do dana današnjega prvo i glavno sedište Srpske Pravoslavne Crkve.\n„U smislu državnosti, Kosovo i Metohija su po važećem međunarodnom pravu neotuđivi deo teritorije Srbije. O tome svedoči važeći ugovor iz Bukurešta od 10. avgusta 1913. i na desetine rezolucija Generalne skupštine i Saveta bezbednosti Ujedinjenih nacija, Pariski sporazum iz 1995. godine i niz pravnih akata Evropske Unije, Rusije, SAD, Velike Britanije, Nemačke, Francuske , podsetio je Sinod i ukazao da sve to „zna svako, ali ne zna, ili, pre će biti, neće da zna, političar po imenu Marti Ahtisari”.\n„Bez i jedne jedine reči obrazloženja, makar i lažnog, on predlaže da se, suprotno svim normama međunarodnog ponašanja, od Srbije otmu Kosovo i Metohija. On ustvari predlaže da se nad Srbijom, međunarodno priznatom suverenom državom, izvrši pravno nasilje”, konstatuje Sinod i primećuje da Ahtisari „ne priznaje silu prava, nego pravo sile”.\nU GRAČANICI ODRŽAN SASTANAK O BEZBEDNOSTI\nGRAČANICA – U Gračanici je danas iza zatvorenih vrata održan sastanak o stanju bezbednosti na Kosovu.Učestvovali su zvaničnici Kfora i drugih kosovskih institucija, Koordinacionog centra za Kosovo i Metohiju, srpske zajednice i nevladinih organizacija.\nO bezbednosti na Kosovu učesnicima sastanka govorili su komandant Kfora general pukovnik Roland Kater, komesar UNMIK policije Stefan Kurtis, ministar pravde Kosova Jonus Salihaj i zamenik ministra unutrašnjih poslova Dejan Janković.\nZvaničnici srpske nacionalnosti preneli su Beti da su negativno ocenili rad kosovskih institucija, i da su izneli niz primera kršenja osnovnih prava Srba i diskriminacije.\nNekoliko učesnika ocenilo je da je predlog budućeg statusa Kosova koji je u petak izneo specijalni izaslanik UN Marti Ahtisari, „smrtna presuda” za dalji opstanak Srba na Kosovu.\nZvaničnici srpske nacionalnosti su na sastanku izrazili bojazan da se prava Srba ne bi mogla garantovati na nezavisnom Kosovu, jer to nije učinjeno ni proteklih godina uz prisustvo međunarodne vojne i civilne misije.\n« « Претходне вести: Rusija: Nema veta, ali ni nametanja rešenja\nНаредне вести: Vladika Artemije nakon posete EU i NATO otputovao za Vašington » »


Informativni centar za osobe sa invaliditetom IC Lotos, Tuzla - Sastanak Koalicije OOSI TK i Info sesija "Ovdje sam, vidljiva i ponosna"\nSastanak Koalicije OOSI TK i Info sesija "Ovdje sam, vidljiva i ponosna"\nU prostorijama I.C. „Lotos“ Tuzla 07. aprila 2022. godine održan je sastanak Koalicije organizacija osoba s invaliditetom Tuzlanskog kantona.\nSastanku je prisustvovalo 10 predstavnika organizacija članica Koalicije a razgovaralo se o predstojećim aktivnostima po programu podrške MyRight radu koalicija u BiH. Sastanak je održan u u okviru programa MyRight BiH u 2022. godini za podršku radu koalicija koje djeluju po programu podrške Ureda MyRight u BiH.\nU okviru sastanka predstavljen je pravilnik o prevenciji i zaštiti od rodno zasnovanog i seksualnog nasilja, nastao u okviru projekta „Invaliditet i seksualno i rodno zasnovano nasilje – građenje kapaciteta protiv seksualnog i rodno zasnovanog nasilja“ kojeg I.C. „Lotos“ implementira u saradnji sa Udruženjem slijepih Kantona Sarajevo, uz podršku MyRight Empowers people with disabilities i Radio Hjälpen iz Švedske.\nTakođer, održana je i Info-sesija u okviru projekta za žene s invaliditetom „Ovdje sam, vidljiva i ponosna“ na kojoj su aktuelizirana pitanja uključivanja većeg broja žena u upravljačke strukture organizacija, zbog postizanja većeg stepena rodne ravnopravnosti.\nProjekat „Ovdje sam, vidljiva i ponosna“ realizuje 5 koalicija organizacija osoba s invaliditetom u BiH a finansiran je od strane Švedske agencije za međunarodnu razvojnu saradnju Sida koju predstavlja ambasada Švedske u Bosni i Hercegovini, posredstvom MyRight BiH.


Kristijano, slava ne dolazi sama - Vijesti.me\nKristijano, slava ne dolazi sama\n"Trebalo je da šutiram u 5. seriji, to je bio dogovor. Selektor me je pitao da li je to u redu i ja sam bio saglasan", rekao je razočarani Ronaldo. Edit\nRonaldo (Foto: Beta/AP)\nAdmir Haverić 29. jun 2012, 19:18 ažurirano 23. februar 2019, 20:25\n„Propuštena je šansa generacije”, tim riječima se selektor Portugala Paulo Bento obratio novinarima juče oko 18 časova po slijetanju na lisabonski aerodrom.\nEliminacija od Španije u polufinalu biće još nekoliko dana tema broj jedan u portugalskoj javnosti, kao i situacija u kojoj je mega zvijezda Selesaa Kristijano Ronaldo ostao bez šanse da šutira penal...\n"Trebalo je da šutiram u 5. seriji, to je bio dogovor. Selektor me je pitao da li je to u redu i ja sam bio saglasan. Nekad šutiram prvi, nekad drugi ili treći, a sada nisam ni stigao da uzmem loptu", rekao je razočarani Ronaldo.\nPortugal, dakle, nije iskoristio vjerovatno najbolji veliki turnir koji je as Reala odigrao u karijeri. A šansa je bila ogromna, Španija se tresla.\n"Uvijek je teško kada izgubite poslije penala. Ipak, to je lutrija, pobijedi srećniji. Bez obzira na sve, ovo je za nas bio dobar Euro, došli smo do polufinala, a imali smo veliku šansu i da se borimo za titulu. Moj učinak? Mislim da sam bio dobar, ali šta to sada vrijedi", kazao je Ronaldo.\nBento je trpio kritike zbog toga što je Ronaldu namijenio penal u posljednjoj seriji.\n„Bento je pogriješio, Ronaldo takođe, utakmica je riješena. Teško je zamisliti Kristijana kako stoji na centru dok igrači šutiraju i promašuju. To nije njegov stil, a upravo je to radio”, napisao je „goal.com”, dok je legendarni engleski fudbaler Jan Rajt prozvao samog Ronalda.\n„Zašto nije ranije šutirao, šta je čekao? Možda je mislio da slava dolazi sama. Ali ne, za nju moraš sam da se izboriš”, napisao je Rajt na Tviteru.\nBentu samo ostaje da brani odluku.\n"Plan je bio da šutira u 5. seriji. Da je bilo 4:4 i da je dao gol sada bi sve bilo drugačije. Odlučili smo tako, ali i nismo mogli da znamo da ćemo da promašimo dva penala", branio se Bento i rekao da je zadovoljan urađenim na Euru.\n"Kritičara nikad nije falilo, pa neće ni sada. Svejedno, mislim da je ovaj turnir za nas bio jako dobar, iako će nas ovaj poraz od Španije dugo boljeti", rekao je bivši portugalski reprezentativac.


Austrija uručila Srbiji pomoć za borbu protiv COVID-19 - CorD Magazine\nAustrija uručila Srbiji pomoć za borbu protiv COVID-19\nU okviru projekta „EU za pristupačne javne...\nLako dostupni i efikasni servisi javne uprave...\nSavezni ministar za Evropu, integracije i spoljne poslove Austrije Aleksanderom Šalenbergom i ministarka za EU i Ustav Karolinom Edštadler, prisustvova je danas primopredaji pomoći austrijske Razvojne agencije Srbiji\nPrvi potpredsednik Vlade Republike Srbije i ministar spoljnih poslova Ivica Dačić i ministarka za evropske integracije Jadranka Joksimović su takođe prisustvovali primopredaji u Beogradu.\n#Serbia 🇷🇸 is the 2nd stop of today’s #Western #Balkans tour together with Foreign Affairs Minister #Schallenberg. Here too, we express our solidarity in the ongoing #COVID19 crisis and hand over another aid delivery to Ministers Ivica #Dačić & Jadranka #Joksimović.🤝 pic.twitter.com/YSTaRrg5ZO\n— Karoline Edtstadler (@k_edtstadler) May 28, 2020\nAustrija je danas donirala prvih osam tona humanitarne pomoći našoj zemlji u borbi protiv pandemije koronavirusa, i to za deset najugroženijih opština, a pomoć je uručena u skladištu Crvenog krsta Srbije.\nReč je o paketima sa higijenskim sredstvima čija vrednost iznosi 10.000 evra, a dobiće je opštine treće i četvrte kategorije ugroženosti.\nŠalenberg je rekao da su paketi koji su danas isporučeni samo deo pomoći, i naglasio da se prijateljstvo Srbije i Austrije ne pokazuje samo u lepim vremenima, već i u krizi.\nDačić je tom prilikom iskazao zahvalnost Austriji na podršci koju već godinama upućuje Srbiji, podsetivši na to da je ta zemlja 25. aprila najavila da će uputiti ovu pomoć, što je sada i realizovala.\nOn je izrazio saučešće svim porodicama koje su tokom pandemije izgubile svoje najbliže, uz konstataciju da su se Austrija i Srbija uspešno borile sa koronavirusom.\nPrvi potpredsednik Vlade je ujedno uputio čestitke Austriji, koja je, kako je rekao, jedna od najuspešnijih po rezultatima na tom planu.\nDve zemlje su se međusobno pomagale u vreme pandemije, ukazao je on i podsetio na to da smo prevezli 57 austrijskih državljana iz Srbije u tu zemlju i omogućili da više od 2.000 naših građana iz Austrije dođe u Srbiju.\nDačić je izrazio nadu da će epidemiološka situacija biti sve bolja i da će se mere dalje relaksirati, i istovremeno naveo da je Vlada Austrije donirala milion evra međunarodnom Crvenom krstu, od kojih će deo sredstava biti namenjen i Crvenom krstu Srbije.\nPrema njegovim rečima, solidarnost je ulaganje u zajedničku budućnost, zbog čega je EU uložila 3,3 milijarde evra pomoći Zapadnom Balkanu tokom krize sa virusom.\nOn je čestitao Srbiji na odličnim merama koje je preduzela u borbi sa pandemijom, i poručio da je cilj da ponovo uspostavimo slobodu putovanja u Evropi čim se za to steknu zdravstveni uslovi.\nPredsednik Crvenog krsta Srbije Dragan Radovanović preneo je zahvalnost Austriji na pomoći, ističući da je Crveni krst pravo mesto gde se pokazuje solidarnost između naroda i država.\nZsuzsana Hargitai, direktorka EBRD za Zapadni Balkan postala je prvi počasni član Udruženja Obnovljivi izvori energije Srbije (OIE Srbija). Počasnu člansku kartu, odlazećoj direktorki EBRD,...\nEurobank je opremila kabinet Ekonomsko-trgovinske škole „Jovan Trajković” u Zrenjaninu sa 30 novih računara, čija je vrednost više od 1,1 miliona dinara. Donacija je...\nNova kampanja kompanije Mastercard kupcima automatski vraća najmanje 980 na 5.000 dinara potrošenih onlajn na domaćim sajtovima, aplikacijama i platformama Onlajn plaćanja i onlajn kupovina...\nBiciklom od Firence do Beograda za izgradnju dva vrtića u Srbiji u ugroženim zonama bez finansijskih sredstava. Volfango Pođi, prikupljač sredstava i sportista udruženja...\nKraljevina Norveška preko projekta “Norveška za vas - Srbija” podržala je jačanje informacione bezbednost Vlade Republike Srbije sa 1,2 miliona evra, kroz nabavku platforme...


Bosch Akumulatorski pištolj za lepljenje PKP 3,6 LI 0603264620: Pištolji za vreli vazduh: SveZaKucu.rs Prodaja, Cena, Beograd, Srbija\nRedovna cena: 7995 din\nŠifra Proizvoda: 189\nKarakteristike proizvoda: Bosch Akumulatorski pištolj za lepljenje PKP 3,6 LI 0603264620\nAkumulatorski pištolj za lepljenje\nModel: PKP 3,6 LI\nŠtapić lepka, Ø 7 mm\nŠtapić lepka, dužina min. 150 mm\nVreme zagrevanja 15 sec\nTemperatura lepljenja 170°C\nObim isporuke: Micro-USB punjač, 4 topivi lepak UltraPower\nOpis proizvoda: Bosch Akumulatorski pištolj za lepljenje PKP 3,6 LI 0603264620\nSpreman za upotrebu u tren oka, bez smetajućeg kabla i sa udobnim rukovanjem: Bosch akumulatorski pištolj za vrelo lepljenje PKP 3,6 LI praktičan je pomoćnik za bezbrojne radove pričvršćivanja u domaćinstvu i u radionici. Jednostavno umetnite štapić lepka, uključite uređaj, i za samo 15 sekundi možete da krenete sa radom. Sa pištoljem za vrelo lepljenje možete da lepite skoro sve materijale kao što su papir, karton, tkanine, koža, plastika, drvo, metal, pluta ili kamen. Manji popravci ili ispravci i dekoracije tako postaju dečija igra.\nIzdiktirajte operateru šifru proizvoda - šifra ovog proizvoda je: 189\nSifra 189, kolicina (za 1 komad kucate 1, za 3 komada 3), Ime i prezime, Adresu isporuke, Poštanski broj, Grad, Kontakt telefon, e-mail adresu (e-mail adresa nije obavezna)\nPrimer: Sifra 189, 2, Pavle Milosevic, Obalska 18, 11000, Beograd, 063123123, pavmi@szk.com


Jokić predvodio brilijantne Srbe u NBA ligi! | MeridianBetSport\nNaslovna Košarka Jokić predvodio brilijantne Srbe u NBA ligi!\nJokić predvodio brilijantne Srbe u NBA ligi!\nJokić predvodio brilijantne Srbe (FOTO: Guliver)\nKošarkšai iz Srbije imali su svoje veče u NBA ligi, ali samo su Nikola Jokić i njegov Denver uspeli da ostvare trijumf.\nTim iz Kolorada je na svom parketu uz dosta muke uspeo da savlada San Antonio Sparse rezultatom 106:96.\nDenver Nagetsi su od samog početka kontrolisali igru, ali je gost iz Teksasa uvek pronalazio način da se približi na prihvatljiv rezultatski zaostataka uz veliku pomoć sudija.\nMeđutim, u finišu poslednjeg kvartala Nikola Jokić i njegovi saigrači su odbili sve nalete protivnika i tako nastavili niz od čak osam pobeda u nizu.\nSa druge strane San Antonio je vezao peti neuspeh zaredom, što ih polako ali sigurno usporava od mesta koje vode u NBA plej of.\nNajbolji kod Denvera bio je Nikola Jokić sa 25 poena, 10 asistencija i 9 skokova, a najveću podršku je imao u vidu Džamal Marija koji je upisao 18 poena i 6 asistencija.\nU sastavu Sparsa prednjačio je Vajt sa 18 poena, dok je De Rouzen dodao 14.\nBogdan Bogdanović je u porazu svoje Atlante imao još jednu blistavu partiju.\nHoksi su izgubili na domaćem terenu od Memfis Grizlisa ubedljivim rezultatom 131:113.\nAtlanta je tokom celog meča imala velihi problema u defanzivi, što je mladi tim Memfisa znao i tekako da iskoristi.\nSve dileme oko pitanja pobednika na ovom meču su otklonjene u trećoj deonici, koju je gostujući sastav uspeo da reši u svoju korist sa ča 20 poena viška na svom kontu.\nBack at it Friday.#TrueToAtlanta pic.twitter.com/lod1t8kkkz\nBogdan Bogdanović je vezao još jednu 20 plus partiju, srpski košarkaš je upisao 24 poena, 6 skokova i 3 asitencije, ali najveću pomoć je imao samo u Treju Jangu koji je postigao tek 14 poena.\nU pobedničkom sastavu Alen je bio bolji od ostalih sa 30 poena, dok je Dža Morent dodao 19 poena, u po 7 skokova i uspešnih dodavanja.\nHoksi su ovim porazom prekinuli sjajan niz od četiri vezana trijumfa, dok je Memfis iskoristio dobru priliku da upiše petu pobedu u nizu.\nAleksej Pokuševski iz večeri u večer pokazuje da je pravi kalibar za NBA ligu.\nMladi košarkaš je uz Tea Maledona bio najefikasniji pojedinac nameču, u kojem je njegova Oklahoma Siti Tander poražena od Šarlot Hornetsa rezultatom 113:102.\nGosti su od prve deonice nametnuli svoj ritam igre, i stečenu prednost održavali do samog kraja meča.\nPokuševski i Maledon su ponovo pokazali da su izuzetan tandem, Srbin i Francuz su upisali po 25 poena, a Aleksej je na to dodao 9 skokova, uz čak 7 postignutih trojki.\nKod Šarlota najbolji je bio MekDenijels sa 21 poenom i 6 skokova, najbolje ga je pratio Teri Rozir sa 17 poena i 5 asistencija.\nTanderi nikako ne uspevaju da uhvate ritam dobrih igara pa im je ovaj poraz peti neuspeh u seriji, dok je sa druge strane Šarlot vezao drugu pobedu.\nBoban Marjanović još jednom nije dobio ni minut u timu Dalas Maveriksa.\nMevsi su izgubili od Hjuston Roketsa rezutlatom 102:93.\nNajbolji pojedinac na meču bio je Džon Vol sa 31 poenom i 7 asistencija, dok je kod Dalasa bolji od ostalih bio Luka Dončić sa 23 poena i 9 asistencija.\nFiniks – Juta 117:113*\nPrethodni tekstBORJAN: Kao lavovi smo, želimo da oborimo sve klupske rekorde, možemo i do duple krune\nSledeći tekstJOŠ 8 KOLA: Zvezda je blizu titule, ko je čeka na putu ka odbrani trona, a protiv koga će igrati Partizan\nPoppy 9 aprila, 2021 At 01:03\nPa da tu je the real MVP da pokaze kako se igra basket. Odrzao im je casove kosarke. Fantasticni kao i uvek, ove godine krunisemo kralja.\nTeemo 9 aprila, 2021 At 01:01\nJokic kao i uvek fantasrican, nista manje nisam ni ocekivao od njega. Mene recimo sokira ti sti je Jokic od pocetka sezone nezaustavljiv. Divno je znati da je sve vreme konstantan i da nije odigrao lose ni jednu utakmicu.\nDorcolac 8 aprila, 2021 At 20:21\nA ko drugi nego Jokic?????\nJoksa 8 aprila, 2021 At 10:17\nBaš zbog onakvog suđenja koje je sve prisutnije sumnjam da će na kraju sezone poneti MVP titulu. Na sve moguće načine ga sprečavaju!\nDi maria 8 aprila, 2021 At 09:41\nSvi pružaju pdlicne partije i samo nek nastave u tom ritmu ,Jokica overava pitanje MVp a lige dol pokusevski i Bogdanovic igraju sve boljeeee


NovaEnergija.net » elektronski fakultet niš elektronski fakultet niš – NovaEnergija.net\nHome Tags Posts tagged with "elektronski fakultet niš"\nRobot iz Niša postaje “negovatelj” starih u Kini\nStudenti i profesori, saradnici Centra za robotiku na Elektronskom fakultetu u Nišu, završili su izradu robota koji bi uskoro trebalo da bude korišćen u kineskim domovima za stare osobe.\nRobot napravljen na niškom Elektronskom fakultetu, prema rečima profesora tog fakulteta Gorana Đorđevića, jedinstven je po tome što je pet do šest puta jeftiniji od sličnih robota na svetskom tržištu.\n„Dokazali smo da robot može da se napravi za 1.500 evra i da dobro radi. Slični roboti na tržištu koštaju najmanje 10.000 evra“, kazao je Đorđević za agenciju Beta.\nĐorđević je rekao da je robot napravljen sa ciljem da zameni negovatelje u velikim domovima za stare osobe kakvi postoje u Kini.\n„Robot može da zameni ljude u jednostavnim poslovima kakvi su donošenje lekova i aparata za merenje pritiska“, izjavio je Đorđević.\nOn je rekao da bi se korišćenjem robota značajno uštedelo vreme negovatelja za obavljanje poslova koji se ponavaljaju, tako da bi oni mogli da se posvete korisnicima kojima je nega zaista potrebna. Prema Đorđevićevim rečima, ideja o izradi jeftinog robota za staračke domove potekla je od stručnjaka iz Švajcarske, a američka kompanija pokušala je da razvoj robota organizuje na univerzitetu u Kaliforniji.\n„Taj pokušaj nije uspeo i naš fakultet dobio je posao u konkurenciji sa jednim kineskim univerzitetom. Razvoj i izrada robota trajali su skoro godinu dana“, rekao je Đorđević.\nOn je istakao da su kineske kompanije zainteresovane da robota koga su izumeli stručnjaci u Nišu izrađuju u velikim serijama, i u toku su pregovori o proizvodnji sa firmom koja je finansirala njegovo projektovanje.\nAsistent Elektronskog fakulteta i jedan od članova tima koji je radio na izradi robota Vladimir Mitić istakao je da će stručnjaci u Nišu nastaviti da rade na usavršavanju tog savremenog uređaja.\n„Robot sada ima ekran preko kojeg korisnici mogu da komuniciraju sa negovateljima ili članovima porodice. U planu je da se omogući da na tom ekranu mogu da gledaju i televiziju ili da ga koriste kao ekran kompjutera“, rekao je Mitić.\nOn je podsetio da se robot samostalno kreće i to tako da se nimalo ne prospe čaša sa vodom koja se na njega stavi.\n„Sastavni deo robota je mali frižider za čuvanje lekova na niskim temperaturama. Ima i lampu i može da, u slučaju nestanka struje u stanu korisnika, alarmira negovatelja ili druge osobe“, izjavio je Mitić.\nSaradnici Centra za robotiku istakli su da već nekoliko godina unazad rade na razvoju robota koji ne koštaju previše i to kombinovanjem jeftinih komponenti sa vrhunskim softverom.\nRobot iz Niša postaje “negovatelj” starih u Kini was last modified: November 4th, 2017 by Ivana Karanović\nJavni poziv za korišćenje usluga i povezivanje u startap centar na Elektronskom fakultetu u Nišu objavljen je juče, a ministar za inovacije i tehnološki razvoj Nenad Popović naglasio je da…


Kinezi i Vlada dogovorili pritisak na lekare radnika? - Jutarnji GLASnik\nPosted on 06/10/2017 21/04/2018 Author Redakcija Jutarnji GLASnik\tComment(0)\nSindikati uznemireni sporazumom države i Hestila o suzbijanju bolovanja\nFoto: FoNet/ Aleksandar Levajković, printscreen/ Danas\nTo je protivno svim zakonskim rešenjima u Srbiji a ministri zdravlja i rada dužni su da obelodane javnosti šta su se konkretno dogovorili sa kineskom stranom – kaže za Danas Željko Veselinović, predsednik Udruženih sindikata Srbije „Sloga“, nakon saopštenja da su Zlatibor Lončar, ministar zdravlja, i Zoran Đorđević, ministar rada, sa Li Mančangom, ambasadorom Kine u Srbiji, i Song Šiaiem, direktorom Hestil Srbija, dogovorili „mehanizme za kontrolu bolovanja u smederevskoj železari“.\nPrema rečima našeg sagovornika, priče o navodnim zloupotrebama bolovanja u Železari su potpuno netačne.\n– Naravno, simuliranja razloga za bolovanje ima svuda, ne samo u Srbiji već i širom sveta. Međutim, govoriti o nekakvom masovnom odlasku na bolovanje a da za to ne postoje razlozi u Hestilu je potpuno besmisleno i zlonamerno. Naime, radnici u proizvodnji su dobro plaćeni za smenski i prekovremeni rad tako da se nikom ne isplati da bolovanje koristi bez opravdanog razloga. Dakle, radnicima je isplativije da angažuju nekog da im obavi sezonske poslove na imanju, a da oni u tom periodu budu na svojim radnim mestima u fabrici. Raditi u smederevskoj železari, koja je pored svega i „stara“ fabrika kada je reč o godinama života zaposlenih je veoma teško i odgovorno. Temperature su visoke, udiše se prašina, postoji i niz drugih stvari koji se odražavaju na zdravlje radnika zbog čega su oni prinuđeni da idu na bolovanje. U najvećem broju slučajeva je to opravdano. Bilo kakvo ograničavanje tog jednog od najosnovnijih i najvažnijih radničkih prava bilo bi drskost i flangrantno ugrožavanje zdravlja zaposlenih ukidanjem mogućnosti da se leče odsustvujući sa posla – navodi Veselinović.\nOn postavlja pitanje zašto su srpski ministri uopšte razgovarali sa Kinezima o tome kada već postoje adekvatna zakonska rešenja vezana za pravo korišćenja bolovanja u Srbiji. Naš sagovornik ističe da očekuje da će nadležni u Vladi Srbije izvršiti pritisak na lekare u Smederevo da pooštre kriterijume za odlazak na bolovanje, a da je krajnji cilj izmena Zakona o radu kako bi se dodatno ograničila radnička prava.\n– Koliko nam je poznato, Kinezi od Vlade Srbije traže i izmenu zakonskih rešenja o bolovanju, to jest da se umesto 65 odsto od zarade za vreme bolovanja dobija svega 35. Na taj način bi se zaposleni demotivisali da idu na bolovanje odnosno radili bi i kad bi bili bolesni što bi se štetno odrazilo na njihovo zdravlje. Kinezi žele takođe da izmenama Zakona o radu olakšaju mogućnost poslodavca da privoli radnika na prevremeni rad, to jest da fabrici bude dostupan 24 časa dnevno. Potrebno je da nadležni prestanu da se ponašaju neodgovorno što znači da država treba da prestane da daje bilo kakvu pomoć ili mogućnost korišćenja njene imovine Hestilu zbog čega često stižu zamerke iz Brisela ali i da odustane od ideja o promeni Zakona o radu i izmenama zakonskih rešenja o bolovanju – ističe Veselinović.\nMileta Gujaničić, predsednik Nezavisnog sindikata metalaca Hestila, kaže za Danas da ne vidi razlog zbog čega su ministri Lončar i Đorđević održali sastanak sa kineskom delegacijom.\n– Drugim rečima, ne vidim zašto bi tema kontrole korišćenja bolovanja bila predmet tog razgovora. Donošenjem kolektivnog ugovora jasno je precizirano kada i kako bolovanje može da se koristi kao i kakve mere bezbednosti na radu moraju da budu sprovedene da bi se na najnižu moguću meru svelo povređivanje na radnom mestu. Dakle poslodavac je sve to dogovorio sa nama sindikalcima što je i ugrađeno u kolektivni ugovor. Ako su ljudi iz poslovodstva Hestila taj kolektivni ugovor predočili našim ministrima tokom susreta to je sasvim u redu. Međutim, mimo toga oni, ministri i ambasador nemaju šta da pričaju na temu bolovanja. Isto tako, ako je tema susreta bilo rešavanje pitanja tridesetak zaposlenih u Hestilu koji još nemaju uslov za penziju a veoma su bolesni i ne mogu biti raspoređeni na bilo koje radno mesto onda je to u redu. Verovatno ima ljudi koji zloupotrebljavaju pravo na bolovanje, to ne sporim, ali sa druge strane bilo kakvo ograničavanje prava da se ono koristi kada je radniku potrebno potpuno je neprihvatljivo. Nikakvo pooštravanje kriterijuma od važećih u Srbiji na tom planu nije potrebno kaže Gujaničić.\nOn dodaje i da je položaj zaposlenih u Železari Smederevo bio daleko bolji u vreme dok je fabrikom rukovodio američki Ju es stil nego što je to slučaj sada.\n– Tada smo imali stalne sastanke sa američkim poslovodstvom, a sada to nije slučaj. Od potpisivanja kolektivnog ugovora, dakle od jula prošle godine evo već više od godinu dana nismo videli nikog iz kineskog menadžmenta. To nije dobro jer su potrebni stalni razgovori sindikata i top menadžmenta kako bi fabrika funkcionisala na najbolji način – napominje Gujaničić.\nSa druge strane, Siniša Prelić, predsednik Samostalnog sindikata u Hestilu Srbija, kaže da ne vidi ništa sporno u susretu ministara sa kineskom delegacijom.\n– Mi kao sindikat imamo veoma korektnu saradnju sa poslovodstvom, a svaki njihov razgovor sa nadležnima u našoj zemlji je dobar za interese smederevske železare. Tema razgovora je bilo zbrinjavanje jednog broja radnika koji zbog bolesti ili povreda ne mogu više da obavljaju svoje poslove. Bilo bi dobro kada bi se sa državom postigao dogovor da se nađe način za njihovo prevremeno penzionisanje, uz korektne novčane naknade koje im pripadaju što bi stvorilo mogućnost za zapošljavanje nove radne snage. S obzirom da smo veoma „stara“ fabrika, da imamo dosta radnika u poznijim godinama to bi bilo izuzetno važno za železaru – zaključuje Prelić.\nInače, na zahtev da nam se pojasni šta konkretno sadrže „mehanizmi za kontrolu bolovanja u smederevskoj železari“ do zaključenja ovog izdanja Danasa nisu nam odgovorili nadležni ni iz ministarstva zdravlja ni iz ministarstva rada, ali su u resoru ministra Đorđevića odgovore obećali za danas.\nTagged bolovanja, KINEZI, VLADA SRBIJE, ŽELEZARA SMEDEREVO